text:
Detutsisation 1959: Ubugambanyi bwo guca Abatutsi mu nzego zose z’igihugu
Abapfobya Jenoside yakorewe Abatutsi mu 1994, bavuga ko yatewe n’ihanurwa ry’indege y’uwahoze ari Pereziza w’Igihugu Habyarimana Juvenal ariko amateka agenda agaragaza ibihabanye.
Mu ijoro rya tariki 6 Mata 1994 indege yari itwaye Perezida Habyarimana yahanuriwe i Kanombe ubwo yari avuye muri Tanzania mu biganiro by’amahoro. Nyuma y’amasaha make Abatutsi ba mbere bahise batangira kwicwa hirya no hino mu gihugu.
Abahakanyi ba Jenoside bavuga ko iryo hanurwa ari ryo ryateye ubwicanyi bwakorewe Abatutsi muri Jenoside mu gihe cy’iminsi ijana yahitanye abarenga miliyoni, aho bahamya ko iyo indenge ya Habyarimana idabanurwa Jenoside yakorewe Abatutsi itari kuba.
Ariko mu bushakashatsi bwagiye bukorwa, bugaragaza ko Jenoside yateguwe guhera kera, ikageragezwa mu bice bimwe na bimwe by’igihugu.
Bemeza ko mu 1994 ari bwo yashyizwe mu bikorwa mu buryo bukabije igamije kurimbura Abatutsi ntihagire n’uwo kubara inkuru usigara.
Dr Bizimana Jean Damascene, Umunyamabanga nshingwabikorwa wa komisiyo y’Igihugu ishinzwe kurwanya Jenoside, CNLG, avuga ko ari ingengabitekereza yo Kwanga urunuka Abatutsi yiswe “Detutsisation” yatangiye kera.
Iyi ngengabitekerezo ikaba yarabibwe na Rwasibo Jean baptiste, wari Minisitiri w’Umutekano w’imbere mu Gihugu mu mwaka wa 1959.
Iyi Ngengabitekerezo Rwasibo yayicishije mu nyandiko yasohoye tariki ya 17 Ugushyingo 1959. Yayise “Pour une durable Pacification du pays” ugenekereje mu Kinyarwanda bivuga “Icyatuma haboneka amahoro arambye mu Rwanda.”
Iyi nyandiko yayisohoye nyuma y’iminsi mike hatanzwe icyo bitaga agahenge, bagahagarika ubwicanyi bwakorerwaga Abatutsi icyo gihe.
Ni nabwo benshi birukanwaga mi gihugu bagahungira mu bihugu by’ibituranyi birimo Uganda, Burundi na Tanzania.
Muri iyo nyandiko ya Rwasibo yari yanditse mu rurimo rw’igifaransa, yavugaga ko hagomba kujyaho politike ivana Abatutsi mu myanya yose barimo (Detutsiser les institutions de L’etat), bivuga ko bagombaga gukubura Abatutsi mu nzego zose z’igihugu.
Dore bimwe mu byavuzwe na Rwasibo muri iyi Nyandiko
* Rubanda Nyamwinshi b’Abahutu bishimiye kuba barihoreye ku bikomerezwa by’abirasi byabakandamizaga (Abatutsi), ariko bakaba bafite ubwoba ko abo banzi babo nabo bazihorera byanze bikunze kuko bazwiho kurangwa n’urwango rwinshi no guhora basaba ibintu byinshi.
* Kubera iyo mpamvu, Abahutu bararwanya ko impunzi zisubirana uburenganzira ku mitungo yazo.
* Impamvu yateye isubiranamo ry’abaturage tumaze iminsi dufite, n’uko abaturage bari bananiwe kubera ubuyobozi buriho, bakifuza ko bwavaho. Barifuza gukemura kuburyo budasubirwaho, ikibazo cy’umutwaro w’Abatutsi.
Muri iyi Nyandiko Rwasibo anatanga umuti wo gukemura ikibazo cy’Umutwaro w’Abatutsi
Agira ati”
*Mu butegetsi bw’ibwami igihe kirageze cyo kuhavana Abatutsi.
*Mu butegetsi bw’igihugu birihutirwa gushyiraho abategetsi b’inzibacyuho b’Abahutu muri za sous chefferie na cheferie ( Mu Turere no mu Mirenge), bagasimbura Abatutsi bavanyweho, abahunze, cyangwa se abazirukanwa mu minsi iri imbere.
*Mu nkiko zose zo mu gihugu, gushyiramo abacamanza b’Abahutu,
*Nihateganywe uburyo bwo gutuza impunzi no guhyiraho igice gituwe n’Abatutsi, ariko tutabivuze ku mugaragaro ngo tunabishyire mu itegeko. “
Kuri iyi ngingo Dr Bizimana agaragaza ko kuva icyo gihe bateganyaga uduce bagombaga guharira Abatutsi, turimo, Bugesera, Rukumberi, na Bumbogo muri Kigali Ngali, ngo kuko ari ho hari inzuri zasizwe n’Abatutsi bishwe, kugira ngo abo bahimuriwe bazabone aho bororera.
Rwasibo muri iyo nyandiko anavuga ko Nyuma yo kwimurira Abatutsi mu duce tumwe, imitungo bagombaga gusiga aho bavuye yagombaga kugabanywa Abahutu.
Ibi byose byagombaga gushoboka bite
Dr Bizimana avuga ko mu nyandiko ya Rwasibo agaragazamo uburyo uwo mugambi wo kwirukana Abatutsi bagashyirwa mu duce tumwe wagombaga gushyirwa mu bikorwa, burimo kugira bimwe mu bikorwa bikorwa aho bashyizwe bigamije kujijisha amaso y’Ababibona.
Bimwe muri ibi bikorwa Rwasibo avuga muri iyi Nyandiko harimo ko, aho Abatutsi bagombaga kwimurirwa ikintu cya mbere cyagombaga kuhakorerwa ari ukuhashyira inkambi z’impunzi. Uko ngo ni ko Nyamata izo nkambi zagiye zishyirwaho.
Hagombaga kandi gushyirwaho uburyo bwo kujijisha bafasha impunzi bakaziha ibiribwa imiti, n’ibindi.
Aba batutsi bimurwaga bagombaga no kuzoroherezwa uburyo bwo kubona ubutaka n’urwuri, ariko ku rundi ruhande aho birukanywe ubutaka n’imirima byasizwe n’izo mpunzi, bwagombaga gutunganywa, bugacibwamo imihanda, bugashingwa za Sous chefferie (Imirenge), zikazabutuzamo Abahutu.
Ibi bikaba bigaragaza ko urwango Abahutu bangaga Abatutsi rwaganishije kuri Jenoside yakorewe Abatutsi rwabibwe kuva kera, ku buryo abitwaza ihanurwa ry’indege ya Habyarimana bavuga ko ari yo yateye Jenoside yakorewe Abatutsi nta shingiro bifite.
Ibitekerezo ( 7 )
Hali abagishyigikira izo ngenga bitekerezo zubugome nkibi byakwerekanwa ugasanga baravuza induru bandika ngo barabavuze,aho kuvuga ko izo nzandiko zitabayeho ali impimbano ngo bigire inzira nyamara zituma nabana bakomoka kuli abo bicanyi babona ibitekerezo byabo kobyabayeho koko kuko inzandiko ni zabo bakabona ububi,bwu rwango bakabona ko babana bigana bakorana basangira baturanye bahakana nabo basekuru base biciye bagacibwa mugihugu bose basangiye,Barakoze bakomeze kujya berekana izo nyandiko naho iyo bivuzwe,gusa abantu bakiri bato bumva ko ibyo bavugwa ho bitabaye
Ariko ukuri kuravugwa ahubwo sinzi uko mushaka kumenya ukwariko nenec murahakana ko Abatutsi batanzwe, bagatotezwa kugeza bishwe muri genoside yakorewe Abatutsi 1994?????
Nibyo Uwiziye avuga bigarazaga ko yerengagiza ukuri haruruhande runaka abogamiyemo, gusa ibyo ntibyakuraho ukuri ibyabaye bizavugwa kdi n’amateka yaranditse azanaguma yandikwe. Nibyo bizatuma duhora tuzirikana ubwo bunyamaswa bwakorewe abatutsi bazira uko bavutse kugirango bitazongera ukundi.
ikimbabaza nuko politic ikinwa ,barusahurira munduru bakuzuza
ibifu byabo kubwinyungu zabo ,rubanda bakaharenganira ndavuga
abaturajye,for example sadamu hasseni bamujyeretseho ibisasu
byakirimbuzi barabibonye ,kadaffi ibyo bamureze ikiri true nikihe
inzirakarengane zahatikiriye zingana iki?mujye muva kumaheru ya
politic ,icyo nabwira umuturange wese unkurikira niki,nukora ibyiza
uzabizanga imbere ndetse nabazagukomokaho kdi ninabi nuko.
duharanire kugiraneza
ni ukuvuga ko ari urwango rwa kavukire se ko ntari kubyumva neza bivuze ko abahutu bose banga abahutu mbese muri fpr nta muhutu wabagamo batera ese muri Leta ya kayibanda nta mututsi wabagamo kandi numva ko umugore we yari umututsikazi ikindi ngo bazabimure mu ibanga kandi ngo yabyanditse mu nyandiko ubwose byari bikiri ibanga kuki wenda niba barabimuye mutakumva ko byari ukugirango barindirwe umutekano NDUMVA MU RWEGO RWO GUCA AMAZIMWE IYO MUSHYIRA IYO NYANDIKO UKO YAKABAYE (Original ifotoye tukayisomera)kuko Damascene amaze iminsi avuga ibintu bitavugwaho rumwe aho aheruka no kuvuga ko hari abatutsi bakoze jenoside ngo kuko barezwe n’abahutu bakabigisha urwango kugeza ubu sindabyumva azaduhe ingero
Abantu baronda ubwoko bose,baba abatutsi cyangwa abahutu,ntabwo bazi imana.Bible yerekana ko abantu bose batazi imana,izabarimbura ku munsi w’imperuka (2 Abatesaloniki 1:7-9).Nkuko Bible ibivuga,Imana ni urukundo.Abakora ibyo itubuza,baba basuzugura umuremyi wacu.Kuronda amoko,kujya mu ntambara z’isi,gusambana,kwiba,etc...uba wiciriyeho urubanza ko udashaka ubuzima bw’iteka,imana izaha abantu bayumvira.Mu magambo make,ni ukugira ubwenge buke.Nubwo abantu benshi batabizi kandi bitwa abakristu,imana yashyizeho umunsi w’imperuka kugirango izakureho abantu bose banga kuyumvira,isigaze abantu bake bayumvira.Byisomere muli Ibyakozwe 17:31 na Imigani 2:21,22.Uwo munsi uri hafi.
Ark se uwizeye nicyi cyiri hariya cyitumvikana uravuga ngo babacungira umutekano, kuki se batabikoze bari mu ngo zabo ko nabyo byari gukunda, cg haraho wigeze ubibona gsa uratwengeje
Byose ni uku bitangira abantu bamwe bafana, abandi bakomera(kuvuza induru) ko bidakwiye, abandi bameze nk’aho bari mu nzozi batazi iyo ibintu bigana, bikarangira imbaga yoretswe. N’ubwo byaba ari byo, bimariye iki abana bari kuvuka ubu ko ibyo babona bihagije? Ibi avuga bikumvikana nk’ukuri, na Mugesera muri 1992 hari abamukomeye amashyi kuko bemeranyaga n’ibyo ari kuvuga. Uzabakiriho ni umwana w’umunyarwanda.


c: text/html

text:
Perezida Kagame yavuze ku gahinda abagore bahura na ko ku isi
Perezida Paul Kagame avuga ko bikigoye gufata umugore nk’umuntu ushoboye, kuko igihe cyose abarirwa mu ishusho y’umugabo kandi badahuje imbaraga n’imiterere.
Perezida Kagame avuga ko kuba abagore ari bo baharirwa imirimo yo kwita ku muryango, kurera abana no gukurikirana gahunda zose z’umuryango, bidindiza iterambere ryabo ryo mu mwuga.
Agira ati “Turacyafite urugendo rurerure ngo duhe abagore uburinganire n’icyubahiro bakwiye. Ibyo bigira ingaruka mu gutuma basigara inyuma. Ibi tubirebera ku bibera mu bice byose byo ku isi kandi twese bitugiraho ingaruka.
“Mu kazi cyangwa mu bayobozi, usanga abagabo bareberwa k’uko bateye cyangwa ibyo bashoboye. Kandi ugasanga bo bifata uko bishakiye. Kandi ni ko bikwiye kumera. Ariko ubwo bwisanzure ntibuhabwa abagore.”
Yabitangarije mu ijambo yagejeje ku bitabiriye inama Ngarukamwaka yiga ku iterambere ry’Uburayi, izwi nka ‘European Development Days’, inama yafunguwe kuri uyu wa Kabiri tariki 5 Kamena 2018.
Inama y’uyu mwaka iribanda ku kamaro k’abari n’abategarugori mu kugera ku ntego z’iterambere rirambye, cyane cyane bahabwa amahirwe angana n’ay’abandi mu nzego zifata ibyemezo.
Yavuze ko ihezwa ry’abagore rigenda rikagera n’aho umugore aba agomba kwitwara mu buryo runaka kugira ngo ashimishe abagabo, haba mu migendere cyangwa mu mivugire kandi atabyubahiriza bikaba byamuviramo kudatera imbere.
Ati “Umuco wo kudahana ihohotera rishingiye ku gitsina ubangamiye bikomeye uburenganzira bw’abagore, kandi dukomeza kumva ko bigenda bizamuka.”
Perezida Kagame ariko asanga umuti w’iki kibazo ari uguhindura imyumvire yo kumva ko umugore ari ikiremwa kitagira intege.
Yatanze urugero ku Rwanda rwageregaje gukuraho amategeko yabangamiraga abagore, rugashyiraho andi atuma bajya ku rwego rumwe n’abagabo.
Rumwe mu ngero yatanze ni uko hari itegeko ryemerera abagore babyaye umushahara no gukomeza guhembwa kandi kera ritarabagaho.
Ibitekerezo ( 1 )
Ni byiza ko president wacu abona AGAHINDA k’abagore.Henshi ku isi,barabasuzugura cyane.Urugero,kugeza vuba aha,abagore bo muli Saudi Arabia nta burenganzira bali bafite bwo gutwara imodoka.Ahandi henshi,nta burenganzira bwo gukora mu Bureau bafite.Igiteye agahinda,nuko abagore bicwa cyane n’abagabo babo.Nubwo imana ishaka ko umugabo aba chef w’umugore (1 Abakorinto 11:3),imusaba kumwubaha no kumukunda.Imana yanga ubusambanyi,ahubwo igasaba abashakanye "kuba umubiri umwe" (Genesis 2:24).Bitandukanye n’amadini yigisha gutunga abagore benshi.Icyo imana ibuza abagore,ni ukuba Pastors cyangwa Apotres.Nkuko tubisoma ahantu henshi muli Bible,imana ibuza abagore kuyobora amadini n’amatorero.Bisome muli 1 Timote 2:12 na 1 Abakorinto 14:34,35.Ababirengaho,biba ari ugushaka icyacumi ngo bakire vuba batavunitse.Ariko imana izabibabaza ku munsi w’imperuka.

robotstxt: allowed

filter: keep


text:
Bishop Innocent Rugagi uyobora Redeemed Gospel Church yavuze ko kuba yaratangaje ko ashaka kugura indege kandi itorero ayoboye ritagira urusengero nta kibazo abibonamo abigereranya no kuba hari abantu benshi batunze imodoka zabo kandi batagira inzu zabo bwite.
Mu cyumweru gishize Bishop Rugagi yatangaje ko ari hafi kugura indege ndetse ahishura ko yamaze no kumenya igiciro cyayo nyuma yo kujya muri Amerika gusura uruganda rwa Boeing rukora indege.
Gusa, benshi bumvishe ibyo yatangaje birabatungu batangira kwibaza impamvu agiye kugura indege mbere yo kubaka urusengero rw’itorero rye rimaze igihe rikodesha aho risengera kubera ko ritagira urusengero.
Kuri iki cyumweru tariki 16 Nzeri 2018, Bishop Rugagi yavuze ko hari abantu badafite kwizera nk’ukwe maze bakumva amagambo yo kwizera avuga bakamushinja kuba ari umwirasi, nyamara ngo abikoreshwa no kwizera kandi ngo kwizera kwe ntigukwiye kugusha abantu.
Ati:“Wumvise amagambo mvuga yo kwizera utari mu mwuka ntiwagaruka guterana. Niba njyewe nizeye Imana nkabwira abantu ngo nzagura indege cyangwa ikindi kintu runaka, umuntu akagushwa n’ijambo ry’uko nzagura ikintu kandi amafaranga nta yo mfite, umunsi nzayigura (indege) bwo tuzaba tukiri kumwe? kwizera kwanjye kugusha imitima y’abantu batazi Imana yo kwizerwa!”.
Abamunenze ko agiye kugura indege mbere yo kubaka urusengero yabasubije ko ibyo ari ibintu bisanzwe mu bantu kuko ngo hari n’abanya-Kigali benshi batunze imodoka zabo kandi bakodesha amazu babamo.
Ati: “Kubera ko nta rusengero turagira, ugasanga umuntu aravuze ngo ‘ariko se agiye kugura indege agikodesha?’” Abibaza icyo kibazo Rugagi yabasubirishije ikibazo kigira kiti: “Ni bangahe bafite amamodoka muri uyu Mujyi kandi nta mazu bagira? Ni bakeya? Kuki babanje kugura amamodoka batabanje kugura inzu se? Ibyo wabinsobanurira?…nuko baba bazi agaciro k’imodoka.”
Yakomeje asobanura aho azakura amafaranga azagura indege, ati:“Konte yanjye iri muri banki yitwa kwizera, rero utabanye nanjye mu kwizera, mu gitondo wabyita ubwibone kandi atari ubwibone.”
Yagarutse no ku bantu bavuye mu itorero rye kubera ko riri mu bihe bigoye na bo abagenera ubutumwa.
Ati: “Ntabwo ari njyewe Imana irimo kugerageza, ahubwo irimo kugerageza abo turi kumwe ngo irebe uko bahagaze. Igihe cy’ibigeragezo kuri njyewe cyararangiye kuko simburara, simbwirirwa, simbura amafaranga y’amashuri y’abana…, aho naraharenze.”
Rugagi yatangaje ko igihe itorero rye ririmo ari icyo kureba abari kumwe na we by’ukuri.


text:
Sebwugugu n'uruyuzi
Habayeho umugabo akitwa Sebwugugu. Bukeye amapfa aratera, Sebwugugu asuhukana n' umugore. Baragenda maze bageze mu ishyamba, bahasanga uruyuzi rweze ibihaza byinshi. Baracumbika, batungwa n' ibyo bihaza.
Hashize iminsi, umugabo abwira umugore we ati "ngiye gutemera uru ruyuzi rwoye kurengerwa n' ibyatsi." Umugore aramusubiza ati: "Ahaaa!... wa mugabo we ko utazi uwateye uru ruyuzi none warwangiza; iyo urwihoreye rugutwaye iki ?" Umugabo ati: "Vuga uvuye aho." Sebwugugu yenda umuhoro we arawutyaza, atangira gutema, igicamunsi kigeze arataha.
Hashize iminsi itatu, uruyuzi ruruma; yari yatemye aho rwari rushingiye imizi. Umugore arukubise amaso arumirwa, arajunjama, maze abwira umugabo, we ati: "Ni uko wakoze!" Bakomeza kurya ibihaza bari bahunitse kugeza igihe bishiriye. Bimaze gushira Sebwugugu abwira umugore we ati "Mbese Nyiramama ko biducikiyeho, ntiwagerageza kujya gusoroma udususasusa." Umugore ati: "Sinakubwiye ukansuzugura, none se kandi urambwira iki?" Ni uko barara bipfunditse imyeko mu nda.
Bukeye umugore yenda inkoni ye, umugabo we ati: "Ko ndeba ufashe inkoni ugiye hehe ?” Umugore ati: "Ngiye gushaka udukwi two gucana." Ni uko umugore aragenda. Bigeze nimugoroba umugore ashaka uko abigenza biramuherera! Akebutse iruhande rwe, abona ubuvumo abwinjiramo havamo igishyimbo kimwe kimwe undi munsi hakavamo ishaka rimwe rimwe, undi munsi ishaza, bityo bityo imbuto zose zuzura mu buvumo. Umugore abibonye ati: "Ni jye ugira Imana !" Arateka ararya .
Ku munsi wa gatatu, Sebwugugu ati: "Nta byanjye, umugore wanjye yarigendeye nzamukura he ko ntazi inzira yaciyemo!" Sebwugugu arahaguruka ati: "Mare n' umwaka nzerera ariko nzabone aho impanga y' umugore wanjye yaguye."
Sebwugugu aragenda; bugiye kwira agira amahirwe agera aho umugore we ari. Nyiramama amukubise amaso aratangara, ati: "Wa mugabo we aha hantu wahayobowe na nde ?" Undi ati: "Imana igira ukwayo ni yo ingejeje aha."
Ni uko umugore aramugaburira, arishima kuko yari amaze iminsi adakora ku munwa. Sebwugugu abaza umugore ati: "Ko nduzi inzara yateye hose, wowe uhahira hehe ?" Umugore ajya kumwereka akobo kavamo ibimutunga. Sebwugugu aratutira yubaka ibigega, kuko bwacyaga. bajya kuyora imyaka. Bahunika ibigega byinshi, bakira batyo.
Sebwugugu aratinda aza kurengwa. Bukeye abwira umugore we ati: "Kariya kobo ni gato, ngiye kukagura, nkagire kanini, kajye kazana byinshi, kareke kuzana kamwe kamwe birarambiranye." Umugore ati: "Abaaa !.. Wa mugabo we ibyo bigutwaye iki? Ko uruzi duhunitse!" Sebwugugu ati: "Vuga uvuye aho nta jambo ry' umugore." Nuko afata umuhunda w' icumu arawucanira uratukura maze awushinga muri ka kobo, imyaka yose irakeka irashira. Ngo bucye bajya kureba ntihagira ikiza na gito! Umugore ati: "Warikoze." Barya ibyo bahunitse birashira; inzara iranga ica ibintu. Umugabo amaze iminsi adakoza intoki ku munwa, abwira umugore we ati: "Nyabuneka gerageza jya gukukumba mu kigega ndarembye." Umugore ntiyagira icyo amusubiza, yari yumiwe; arareba kiramuherera, ashaka aho yerekeza amaso arahabura.
Bukeye umugore afata agakoni n' ikibindi arikorera; ageze ku irembo Sebwugugu aramubaza ati: "Ugiye hehe ?" Umugore ati: "Niba mbuze ibyo kurya se n' amazi ndayazira ?" Umugore yaramushukaga kuko yari agiye agiye. Agenda yihuta, akeka ko umugabo ari bumukurikire.
Bugiye kwira araranganya amaso, maze abona inzu mu mpinga y' umusozi araboneza ajya kuhacumbika. Ahageze ahasanga urugo rwubatse koko, ariko rwuzuye impanga z' abantu. Umugore arumirwa agira ubwoba, ariko aratwaza yinjira mu nzu, asanga impanga z' abantu n' ibintu byinshi ndetse, n' iminoga y' amavuta, kuko urwo rugo rwari urw' umwami wari warahunze inyamaswa y' inkazi yari yarateye muri icyo gihugu; ahungana abantu be bose. Inyamaswa yiberaga muri urwo rugo rw' umwami, ariko iryo joro ntiyari ihari, yari yagiye guhiga abantu; yatungwaga n' abantu gusa. Nuko umugore ashyira inkono ku ziko arateka, ararya, arangije yenda inkoni ye, arurira ajya ku rusenge araryama.
Inyamaswa iza gutaha yikoreye umupfu; igeze ku muryango yumva umwuka w' umuntu muzima iti: "Hano haranuka urunturuntu! Ese yemwe uru runturuntu rwaturutse hehe ?" Iti: "Yemwe abari mu nzu ntawantura ?" Umugore aricecekera. Inyamaswa iti: "Urururuuuu, ese ndaturwa na nde ?" Nuko icinya hasi, intumbi yari yikoreye irayahuka, ihirika impanga ye aho iraryama. Inkoko ya mbere ibitse igikoko kirabyuka kijya guhiga. Kimaze kugenda umugore na we abyuka
u bunyoni, ashyushya ibyo yari yaraje ararya. Akazuba karashe, yenda ikirago ahirika impanga, arakirambura aricara yota izuba.
Nimugoroba umugore asubira ku rusenge ariryamira arasinzira, ntiyari agifite ubwoba. Igisimba gitashye kiti:"Hano haranuka urunturuntu, kiti:"Yemwe ntawantura, nimunture yemwe !" Nuko kiratanyaguza kirarya, gihirika impanga, kirasinzira. Inkoko ikubise ibaba, kirabaduka kijya guhiga. Bukeye umugore arabyuka, igihe yota akazuba nta cyo yikenga, abona umugabo we aragushije. Umugore amukubise amaso arumirwa ati: "Sebwugugu, Kanyabutindi ahanga waharangiwe n' iki? Dore noneho ndore uko ubigenza; nawe irebere izi mpanga zose uko zingana, impanga yawe na yo ntizira kugwa ahangaha".
Umugore bimwanga mu nda, amwinjiza mu nzu aramugaburira; amaze guhaga, Sebwugugu abaririza nyiri urugo, ati: "Urugo ruzabe urw' uburyoko burya abantu." Umugore aramusubiza ati: "Uru rugo ni urw' inyamaswa y' inkazi, uri buze kuyumva muri iri joro." Bumaze kwira bajya ku rusenge; igisimba kiraza cyivugira amagambo yacyo gisanganywe ngo kirumva urunturuntu gicinya umupfu hasi kirarya.
Hashize icyumweru, Sebwugugu abwira umugore we ati: "Igisimba nigihinguka kikavuga ko bagitura, ndamanuka ngiture, maze ngitere icumu." Umugore aramusubiza ati: "Sebuhanya butindi, wa mugabo we mbwira ntiwumve, ugiye gupfa. Iyo uretse tukibera hano bigutwaye iki? Uzi ko wanduhije unkura amata mu munwa, none ugiye gutuma ndibwa n' inyamaswa?" Sebwugugu ati: "Abagore muhorana ubwoba! Iyo tumaze kwica igikoko, aho ntitwaba tugize amahirwe, tukiturira muri uru rugo?" Nuko umugabo afata icumu n' umuhoro arabityaza, umugore nawe afata intorezo arayityaza. Nimugoroba, bigira ku rusenge uko bisanzwe.
Igisimba kiraza, kiti: "Yemwe bene urugo ntawantura ?" Sebwugugu ati: "Hinga nze nguture mugabo wa mama !" Igisimba gicinya umupfu hasi, Sebwugugu amanuka ku rusenge , igisimba kirasama kiramumira, kiti: "Urunturuntu rwabaga ahangaha nararuvuze!" Uyu ndiye ni umugabo, hasigaye umugore !" Ni uko kirurira kigiye gushakira umugore ku rusenge ngo kimurye, umugore agikubita intorezo ku gakanu kirahanuka kikubita hasi, kiti: "Orororo! nariye inyama nyinshi none iyi ndayizize." Nuko umugore amanuka vuba aragicocagura, arangije ajya kuryama.
Mu gitondo umugore areba ingoma, ajya ku gasozi karekare, arayivuza ati: "Uwahabye wese natahe, umubisha namwishe!" Abari mu buvumo bose barayumva bati: "Twumvise ikivuga nk' ingoma, nimuze tujye hanze twumve." Nuko barahurura, ndetse n' umwami nyir' urugo abazamo. Bageze mu rugo, bahasanga umugore wa Sebwugugu n' intumbi y' igisimba iryamye aho. Umugore abatekerereza uko byagenze, nuko umwami aramugororera ndetse aramutunga, aratura aratunganirwa.
Si jye wahera hahera Sebwugugu Sebuhanya-butindi n' igisimba.


text:
Uyu mugabo agiye kutubarira inkuru y’ ukuntu umunsi umwe yabyutse agasanga umukobwa we w’ imyaka 17 y’ amavuko aryamanye n’ umuhungu atazi bombi bakuyemo imyenga.
Igitondo kimwe nagiye mu cyumba cy’ uruganiriro nsanga umukobwa wanjye w’ imyaka 17 ari mu biganza by’ umugabo ukiri muto baguye agacuho bigaragara ko ijoro ryabamazemo imbaraga.
Icyo nakoze nateguye ifunguro rya mugitondo bucece, ndangije nsubira hejuru bwira umugore wanjye n’ abahungu banjye ndetse na bashiki wabo bato nti ntihagire usakuza mu nzu harimo abantu basinziriye.
Icyo cy’ ururiro kiri muri metero 6 uvuye ku ntebe y’ umufariso bari baryamyeho. Twese twicaye ku meza mvuga mu ijwi rirenga nti “wa gahungu”. Mu buzima nari ntarabona aho umuntu ushigukira hejuru agasimbuka.
"Ibyo kurya bya mugitondo cyahiye” nabivuze mu ijwi rikanganye kugira ngo mutere ubwoba.
Ntekereza ko izi metero 6 zari nke ku muntu wambaye ubusa ngo abe yahita ahunga. Yaraje atwicara iruhande umwana wanjye w’ umuhungu amufata ku rutugu, aramusuhuza yitsa umutima.
Navuze mu kurusiya nti “nshuti yanjye hari icyo nshaka kukubaza, igisubizo urampa kiraba ari ingenzi kuhazaza hawe” navuze gutya uyu muhugu atangira kubira ibyuya.
Yari umuhungu mwiza utarize cyane ari utari n’ umuswa cyane. Umukobwa wanjye yanyijeje ko ari umuhungu mwiza witonda. Hari hashize ukwezi bamenyanye ariko bari batarararana ijoro ryose.
Buri gitondo yajyanaga umukobwa wanjye ku ishuri, akanamucyura kuri moto, akanamufasha imikoro yo ku ishuri. Yaramurwaza iyo yabaga yarwaye, yari yarashoye imbaraga n’ igihe mu kubaka umubano n’ umukobwa wanjye. Yamwerekaga ko ari umuntu uzi kwihaganga igihe cyose umukobwa wanjye yabaga arakaye.
Yansobanuriye ko nta mashuri afite, nta nshuti cyangwa umuvandimwe, nta n’ akazi gahoraho afite. Ariko umukobwa wanjye yaramukundaga nawe akamukunda. Nari nde wo kubuza umukobwa wanjye kwigira ku makosa ye?
Hashize amezi 8 bakundana , umuhungu wanjye yaranyegereye, hari bike yari yarabashije kumenya kuri uyu muhungu.
Nta nzu yagiraga, ise w’ igisimba yari yariyahuye, nyina ari imbata y’ ibiyobyabwenge amaze ibyumweru bitatu aburiwe irengero. Babaga mu nzu bakodeshaga. Nyina amaze kuburirwa irengero uyu muhungu wari afite imyaka 15 yagiye kuba mu muhanda ubwo yari amazemo imyaka itatu.
Ubwo nari maze kumenya ko umuhungu, umukobwa wanjye yishimira, afite imyaka 18 cyangwa 19 afite ikinyabupfura, ufite umutima wo gufasha, wishimye, atigeze abaho ubuzima bw’ umunezero mu bwana bwe.
Rimwe na rimwe ntiyazaga mu rugo akadukumbura. Umuhungu wanjye yakomeje kumwigaho neza nubwo atamwegereraga. Umukobwa wanjye muto waramwizeraga, umugore wanjye nawe impuhwe za kibyeyi ziraza nanjye ubwanjye kumva nshaka ko ahora yishimye.
Nasobanuriye umugore wanjye n’ abana banjye ibyo nari naramenye kuri uwo muhungu bose baraturika bararira. Mfata umwanya uhagije mbabwira byose ntungurwa no gusanga umukobwa wanjye mukuru yari abizi.
Ntiyari yarigeze abitubwira , buri joro akamureka akagenda abizi ko ntaho afite ho kujya. Ku munsi wakurikiyeho namuhaye urufunguzo numvaga nzajya musanga mu rugo buri joro.
Mu byumweru byakurikiyeho twavuguruye icyumba cy’ abashyitsi, tuguriramo ibikoresho bishya kiba kiza turakimwegurira.
Yavugaga ko ashaka kuzikorera, agakunda kubaka ibintu. Twamusabye kumurihira amashuri arabyemera.
Hari muri 2000, ubu hashize imyaka 18, ubu we n’ umukobwa wanjye bafite akazi keza bamaze no kubyarira abuzukuru batatu.
Nsanzimana Ernest ni Umwanditsi mukuru w’Ikinyamakuru Umuryango. Yatangiye gukorera iki kinyamakuru muri Nzeli 2016, afite Impamyabumenyi y’Icyiciro cya Kabiri cya Kaminuza (A0) mu Itangazamakuru n’Itumanaho yakuye muri Kaminuza y’u Rwanda Ishuri ry’ itangazamakuru n’ itumanaho


text:
KANDA HANO UREBE VIDEO
Nk’uko mu buzima busanzwe hari amakosa benshi badakunze kubasha kwihanganira, mu rukundo naho hari amakosa wakorera umukunzi wawe cyangwa uwo mwashakanye bikaba byavaho n’intandaro yo gushwana burundu ibyari urukundo bikaba amateka.
Urubuga ibyamamare.com rwabakusanyirije amakosa akunze kugaragara mu Rwanda nk’asenya urukundo rwa benshi:
1.Gucana inyuma cyangwa Gutendeka:
Ikintu cyaje ku isonga gishobora gutuma urukundo ruhagarara cyangwa umwe mu bakundana adashobora kwihanganira ni “Ukumuca inyuma” yarangiza akabimenya.
Aha abenshi bavuze ko iyo umuntu yatangiye kuguca inyuma bigaragaza ibintu byinshi, birimo agasuzuro, urukundo ruke hafi ya ntarwo, cyangwa se ko yifitiye ingeso yo gujarajara mu bakobwa cyangwa abahungu.
Guca inyuma abenshi bita gutendeka ngo ni cyo kintu kibi gishobora gutuma urukundo rusenyuka aho abenshi bagize bati “Nta gusangira inyanya n’inyoni”.
2. Kutavugisha ukuri:
Kutavugisha ukuri na byo biri mu bintu abantu badakunze kwihanganira mu rukundo. Aha abenshi bavuga ko iyo umuntu akundanye n’undi akaza kuvumbura ko atamubwiza ukuri cyangwa se hari ibintu yamubeshye kandi ahanini ari byo musingi w’urukundo bahita batandukana.
Kuri iki kibazo abenshi bavuga ko iyo umuntu umubajije ikintu akabubeshya nyuma ukaza kubinyema usanga aba yaragutesheje umwanya, ku buryo uhita umushyira mu cyiciro cy’abahemu cyangwa abagome.
3. Agasuzuguro:
Agasuzuguro cyangwa kutubaha umukunzi wawe bishobora kubatandukanya kuko abenshi bavuga ko inshuti cyangwa umukunzi ari umwe mu bantu baba bagomba kubagarurira icyubahiro ahantu hose.
Bavuga rero ko iyo umukunzi atangiye kugusuzugura aba arimo no kugusuzuguza abantu hirya no hino. Ikindi kandi ngo iyo umukunzi wawe agusuzugura aba yanatangiye gukora ibintu bigutesha icyubahiro hanze, bikaba byatuma n’abazi ko muziranye bagusuzura.
4. Kwihagararaho cyangwa kutava ku izima:
Kwihagararaho cyangwa kutava ku izima ni kimwe mu bintu abantu badashobora kwihanganira mu rukundo kuko usanga umuntu nk’uyu bigoranye kugira ngo yemere ikosa cyangwa se abe yagirwa inama.
Abantu bavuga ko iyo umuntu atajya ava ku izima bigorana cyane kugira ngo mube mwahuza urugwiro mu gihe cyo gutekereza umushinga kuko ibyo aba yishyize mu mutwe aba adashaka kubivaho.
Ibi rero bituma abenshi bahitamo gutandukana kuko ubwumvikane hagati yabo buba ari ntabwo.
5.Kutabona urukundo uko bikwiye (Manquer d’affection):
Hari abantu bazi ko gukundana ari ukubyemeranywaho gusa ubundi bikaba birangiye. Iyo ukundana n’umuntu rero ugomba kumugaragariza urukundo umunsi ku munsi, ukanamukorera na bimwe mu bikorwa by’urukundo.
Bamwe mu bo twaganiriye bemeza ko gukundana n’umuntu utakwereka urukundo uko bikwiye birambirana ndetse rimwe na rimwe umuntu akaba yafata umwanzuro wo kumureka agashaka uwifitemo urukundo ndetse unarutanga mu buryo bwaguye.
6. Gutaranga/ Amagambo:
Abantu benshi ntibajya bihanganira umukunzi ugira amagambo menshi, ugenda avuga mugenzi we mu byiza no mu bibi.
Aha bavuga ko aba arimo kumutaranga kuko atari byiza gukundana n’umuntu ugushyira ku karubanda mu buryo bwose. Mbese ugasanga ari wa muntu wihutira kuvuga buri kintu cyose umukunzi we yakoze.
7. Ibikorwa by’urukozasoni/Kutiyubaha:
Ibikorwa by’urukozasoni na byo ni kimwe mu bintu bidindiza urukundo ndetse bikaba byanatuma ruhagarara kuko abantu benshi batajya bihanganira gukundana n’umuntu ukora ibikorwa bibatesha agaciro.
Bimwe mu byo bashyize ahagaragara ni nko gukundana n’umuntu w’umusinzi kabuhariwe, uvuga amagambo aterekeranye mu bantu, uwambara bimwe bisa no kwambara ubusa n’ibindi nk’ibyo.
Ibindi bintu abantu bavuga ko batakwihanganira ni ‘Uburyarya no Kutabereka inshuti n’umuryango.’
Kanda hano udukurikire kurubuga rwacu rwa youtube, urasangaho ibiganiro n’amashusho y’indirimbo bishya twaguhitiyemo, ntiwibagirwe gukana ahanditse”Subscribe” Kanda hano ujye udukurikira kuri facebook yacu, ntiwibagirwe gukora Like
MUHIMPUNDU Chantal


text:
Kuri uyu wa 13 Kamena 2018, Mu Kagari ka Gasagara, Umurenge wa Rusororo, Akarere ka Gasabo hashojwe Itorero ry’Urugero ruciye Ingando ku rwego rw’Umujyi wa Kigali. Itorero ryatangiye ku itariki ya 05 Gicurasi , ryari rihuriyemo Intore ziturutse mu Turere tugize Umujyi wa Kigali.
Umushyitsi mukuru muri uwo muhango yari Nyakubahwa Umunyamabanga wa Leta muri Minisiteri y’Ubutegetsi bw’Igihugu ushinzwe Iterambere ry’Umuturage Bwana Harerimana Cyriaque ari kumwe n’Umuyobozi w’Umujyi wa Kigali Madamu Rwakazina Marie Chantal, Umuyobozi w’Umujyi wa Kigali wungirije ushinzwe Iterambere ry’Ubukungu Bwana Busabizwa Parfait, Umuyobozi w’Itorero ry’Igihugu Bwana Bamporiki hamwe n’Abahagararire inzego z’Umutekano Ingabo na Police.
Izi Ntore, zakoze ibikorwa bitandukanye bifitiye abaturage akamaro harimo kubakira abatishoboye amazu Ane (Two in one) yatuza imiryango 8, Kubakira abacitse ku icumu rya Jenoside yakorewe Abatutsi uturima tw’Igikoni 37, Udutanda tw’amasahani 29, Kwigisha Urubyiruka kureka Ibiyobyabwenge n’ingaruka zabyo, kwigisha Abantu kureka umwanda no kurya indyo yuzuye. Ibikorwa byose byakozwe n’Intore bifite agaciro ka miriyoni 24 z'amanyarwanda ariko agaciro k’Ibyakozwe byose bifite agaciro ka million 46.
Abafashe ijambo bose bashimye cyane ibikorwa by’Indashyikirwa byakozwe n’abana bato nka bariya kandi mu gihe gito, bivuze ko ari urugero rumwe mu byo abantu batekereza ko bidashoboka ariko bishoboka.
Aba bayobozi kandi basabye ko izi ntore zitagomba gusubira mu Tugari iwabo ngo birangirire aho, ahubwo bagomba gukurikiranwa kugirango ubumenyi bafite babusangize abandi bityo bashobore gufasha kubaka u Rwanda twifuza.


text:
Incamake y’ ishusho y’igitabo cy’Ibyahishuwe (Igice 1) Rev Pastor Antoine RUTAYISIRE
Mu gihe cy’itotezwa,wasangaga abakirisito bavugango Yesu ni umwami, ko ntawundi bazigera basenga kuko kuri iryo jambo “Yesu ni umwami” ryari rifite imbaraga, kuko mu gihe cyabo babaga bakuyeho ko Kayisari Atari we nyagasani. Baravugaga ngo Kayisari ni umwami yego , tubwira n’abakirisito kumwubaha ariko umwami wacu ni umwe, nyagasani wacu ni Yesu wenyine.
Kuvuga ibyo rero byatumaga bangwa cyane , bagatotezwa. Uwazana gutoteza uyu munsi byagorana cyane ku bakirisito kuko bamenyereye ibintu byoroshye. Ba Yohana bandika izi nzandiko bandikiraga abakirisito bababwirango mushinge iryinyo ku rindi twemere dupfire umwami wacu. Ba Yohana bateguraga abakirisito bashobora gupfira umwami wabo. Ku gihe cya Yohana umwami witwaga Domisiyani yarwanije abakirisito ashyiramo ingufu , atuma umwe mu banditsi b’Aabaroma witwaga Purinusi , aramubwirango aba bantu ko tubarwanya aho kugirango bagabanuke bakarushaho kwiyongera? Genda unkorere iperereza , wiyoberanye, ujye ugenda usengane nabo umenyere aho imbaraga zabo ziva.
Prinusi afata ikaramu, afata ikaye azenguruka ubwami bw’Abaroma , aho ageze akagenda akiyoberanya mu bakirisito agasenga bukeye avayo atanga raporo, abwira umwami ngo “ aba bantu ntabwo ushobora kubarwanya uzabatsinde. Bafite ibintu bigera kuri bine bituma bagira imbaraga: Bafite umwami wabapfiriye, nabo biteguye gupfa mu izina rye kandi iyo bapfuye ngo aba abategereje. Ni ikintu gikomeye cyane bari bafite, bateranaga umwete bakavuga ngo mwihangane tu. Nko mu gitabo cy’Ibyakozwe n’Intumwa niko byagenze. Igihe bari bagiye gutera Sitefano amabuye, yarahagaze arababwira ati “ mwebwe muri ubwoko butagondwa ijosi, igihe cyose mwarwanyije ibyo Imana ivuga, no muri iyi minsi yanyuma mwafashe Yesu uwo Imana yohereje muramubamba” ngo bahekenya amenyo, Sitefano aravugango mbonye ijuru rifungutse, mbona n’umwana w’Imana ahagaze iburyo bw’Imana, ni nkaho yababwiye ngo mugire vuba nigire iwacu, nabonye n’umwana w’Imana ahagurukanye n’abari mu ijuru ageze ku muryango aje kunyakira. Urumva bene uwo muntu naho wamutera amabuye.
Imbaraga zacu ibyihebe byarazibye, twigeze kujya Karitumu muri Sudani, hari ahantu bahambye urubyiruko rw’abanyeshuri bagera mu bihumbi bigaga muri Kaminuza, batangira kurwana na sudani yepfo. Barabahambye ariko kumva zabo hariho udufunguzo tumeze nka zahabu, buri mwana yajyaga kurugamba bakamuha agafunguzo, bakamubwirango aka gafunguzo, upfuye mu izina rya Allah nugera hakurya uzakingura icyumba cyawe usange hariyo abagore beza n’imbuto kuko bo ijuru ryabo ribamo abagore beza n’imbuto. Barabidusobanuriye ndavugango burya aba bantu batwibye imbaraga zacu. Buriya biriya byihebe byiturikiriza ibisasu biba biziko biri kujya mu ijuru . Ikibazo dufite nuko nta bakirisito bagikomeye ku Mana yabo, bamwe bavugango muhagarare badutoteze ariko Imana yacu niyo ifite urufunguzo rw’ibizaba.
Icyo ba Yohana bakora ni ugutera umwete abandi, akavugango njyewe Yohana ubandikiye nanjye dusangiye itotezwa, nanjye ubu ndi ku kirwa cya Patimo ku munsi w’umwami wacu narindi mu mwuka mbona Yesu aje kunsura . Ku munsi w’umwami wacu narindi mu mwuka numva ijwi rinturutse inyuma mpindukiye mbona umurika nk’izuba, ati nikubita hasi arambwira ati haguruka Yohani, “nari narapfuye none ndi muzima, ninjye ufite urufunguzo rw’urupfu n’ikuzimu” urumva bene uwo muntu uvuga ngo ndi muri gereza ariko Yesu ajya aza kunsura ntacyo wamukoraho ariko muri iki gihe twese ubona tudasobanuka . Nibakubwirango turagutoteza ubabwirengo nimugire vuba mpfe musange nibyo ba Pawulo bavugaga. Pawulo afunze , mu Abafilipi1 yaravuzengo benedata ndifuza gupfa ngasanga Yesu ariko nifuza no kuguma hano ngakomeza nkera imbuto ku isi. Ubu ninde wapfira Yesu, muhumure ubu rero ntadusaba gupfa kubwe ahubwo adusaba kubaho kubwe ariko nabyo bikatugora, ugasanga umuntu aravangavanga hanyuma ameherezo no gupfa akazapfa.
Igihe cyagezeho hazamuka itsinda ry’abakirisito baravugango, ntidukwiye kuba intagondwa . Iri tsinda ryitwaga Abanikorayiti bagiraga umukuru wabo witwa Nikorasi, bavugagako bazajya bacisha make bakarya iby’isi bakazarya niby’ijuru . Murebe Ibyahishuwe 2:12-17 “Ufite inkota ityaye ifite ubugi impande zombi aravuga aya magambo ati ‘Nzi aho uba ko ari ho intebe y’ubwami bwa Satani iri, nyamara ugakomeza izina ryanjye ntiwihakane kunyizera, ndetse no mu minsi ya Antipa umugabo wakiranukiraga kumpamya, wiciwe iwanyu aho Satani aba. Ariko rero mfite bike nkugaya, kuko iwanyu ufite abakomeza inyigisho za Balāmu, wigishije Balaki gushyira igisitaza imbere y’Abisirayeli kugira ngo barye intonōrano kandi basambane. Nawe ni ko umeze, ufite abakomeza inyigisho z’Abanikolayiti nka bo. Nuko wihane kuko nutihana nzaza aho uri vuba, ndwanye abo mbatikure inkota yo mu kanwa kanjye.’ “Ufite ugutwi niyumve ibyo Umwuka abwira amatorero.”
Yabwiye itorero rya Perugamo ko hari abakirutse nka Antipa ariko na none harimo abandi bazanye inyigisho rwihereranywa kandi no muri iyi minsi abanikorayiti nibo bagwiriye, bamwe bakubwirango banza urye iby’isi niby’ijuru uzabibonaho ariko iyo watangiye kuryoherwa n’isi, iby’ijuru utangira kubyibagirwa. Hari igihe Imana iteza ibyago, amapfa n’ibyorezo, igasiga urusenda ku mabere y’isi kugirango ducuke. Hari igihe Imana ibishya isi kugirango ducuke dutangira kutekereza ko dukwiye kujya mu ijuru. Nubundi tubaye abantu b’Imana ntanubwo twazajya dutegereza ibisharira, byazajya biza gusa kuko satani atazareka kuturwanya ariko byanaza tukabyirengagiza kuko tuba tuzi aho tujya.
Intego y’inyandiko twari ukugirango batere umwete abakirisito be kujya muri izo nyigisho zibaca intege, zibabwirako bakwiye kujya baramya Kayisari bitazababuza kujya mu ijuru. Kandi mwitegereje neza muzabibona kuva mu Isezerano rya Kera niko byagiye bigenda. Daniyeli yagiye akoresha imvugo ishushanya: Uwo mujyi ni Babuloni ariwo Egiputa ariko icyatumaga bavuga Babuloni cyangwa Egiputa iyi mvugo ni ukuberako Babuloni yatoteje itorero ry’Imana ariko bagezeyo babahatira gusenga ibishushanyo. Kugirango Yohana azimize akababwira ati” aho ngaho, uwo murwa niwo babuloni, niwo Egiputa kuko Egiputa yatoje ubwoko bw’Imana, Babuloni nayo ibigisha gusenga ibigirwamana, akabifata ariko ubisoma uzi neza icyo ashaka kuvuga akabisobanukirwa.
Ibi byahishuriwe Yohana biri mu bwoko bw’inyandiko bita Apokaributi bisobanura guhishura. Nubwo iki ngiki ari cyo dufite cyonyine ariko urebye bivoma mu zindi nyandiko bisa urugero nk’igitabo cya Daniyeli. Iyo usomye Daniyeli igice cya 2 kugeza ku cya 12 usanga byenda gusa n’Ibyahishuriwe Yohana. Harimo ziriya Nyamaswa, harimo amahembe, harimo inyenyeri, usanga biriya bitabo bifite imvugo ishushanya. Inyandiko ya Apokaributike bafataga imvugo ishushanya, ikoresha amashusho n’imvugo izimije ariko abayimenyereye bagahita bayumva. Muraza kubona bimwe mubyo yakoreshaga bituma natwe tuzajya tuyumva. Wasangaga aho kugirango bavuge umwami bakoresha ikamba, aho kuvuga ingabo z’inyamahanga bakavuga inyamaswa, aho kugirango bavuge itorero bakavuga ibitereko by’amatabaza, aho kugirango bavuge umuyobozi w’itorero bakavuga inyenyeri kuburyo nk’umuroma wasoma kiriya gitabo ntiyumvagako barigutuka umwami wabo, akavugango ibi ni ibintu by’Abayuda by’ihishurirwa rya Yohana, ni inzozi ariko ababizi bakamenya ibyo ari kubabwira.
Icya kabiri intego y’izo nyandiko zizimije , inyigisho nkuru ni intambara hagati y’abizera n’abapagani babatoteza. Impamvu babishyiraga mu mvugo izimije, ni uko kenshi abakirisito cyangwa abizera bagiye batotezwa n’ubutegetsi bwabaga buriho kugirango ubutegetsi butamenyako aribwo bavuga, bakabishyira mu mvuga izimije , ihanitse uzabisoma wese atazabongerera imibabaro. Kandi uzasanga ibyo bitabo byose bya Apokaribute bivuga kimwe, bakwerekako nubwo imbaraga z’umwijima zigaragara nkizikomeye cyangwa izirimo kunesha ariko amaherezo Imana izazirangiza. Daniyeli aravuga yageza mu gace ka nyuma akavugango icyo gihe bazazuka, bamwe bazukire gukorwa n’isoni abandi bazukire kurabagirana nk’inyenyeri na Yohana niko avuga, aravugango nuko ibitabo birabumburwa , mbona inyanja n’ikuzimu n’urupfu bigaruye abo byatwaye bose nuko ibitabo birabumburwa, uwo basanze atanditse muri cya gitabo cy’ubugingo atabwa mu Nyanja yaka umuriro, uwo basanze ari mu gitabo cy’ubugingo ibindi bitabo birabumburwa bahembwa hakurikije ibyo bakoze.
Ibi bitabo byerekana intambara iri hagati y’abizera n’aba barwanya akenshi aba ari ubutegetsi buriho. Ni ko kubabwirango mwihangane nubwo bagaragara nka babarusha imbaraga ariko iherezo imbaraga z’umwami wacu nizo zibifite mu ntoki.
Ismael @agakiza.org


text:
Ni kenshi bikunze kugaragara ko umusore n’umukobwa bakundanda bari ku kigero gito ku bijyanye n’umubyibuho/amagara make; nyamara bamara kugera mu rwabo ugasanga byarahindutse bakabyibuha cyane cyane umugore.
Ni byiza rero ko mu gihe mukoranye imibonanompuzabitsina n’umugore wawe ugerageza uburyo bwose ukitwara neza, ukabasha kumushimisha no kuba igisubizo ku byifuzo bye.
Nkuko rero bigaragwa neza n’inzobere mu bijyanye n’ubuzima bw’imyororokere, ngo hari uburyo bwiza kandi bwakorohereza umugabo gutera akabariro n’umugore we abyibushye ntibimubuze kumugerera ku ngingo amwifuzaho.
Dore ubwo buryo wakoresha kugirango uryohereze umuntu ubyibushye mu gihe cyo gutera akabariro:
Muhagarike
Nibyiza rero ko umuntu ubyibushye mu gihe muri gutera akabariro umuhagarika ku buriri mu buryo bumworohereza gutandukanya amaguru ku buryo bworoshye. Ngo nubwo benshi batabikunda, nibyo bizagufasha kumuryohereza.
Muterure akaguru kamwe
Abahanga babyita Side Wind, ubu ni uburyo uzakora uteruye akaguru ke kamwe, akandi kari ku buriri, ibi bizatuma ubasha kumujyamo wese, ndetse nawe azarushaho kuryoherwa.
Gutera akabariro uturutse inyuma
Ubu ni uburyo uryamisha umugore ku gitanda areba imbere hanyuma ukamuhera inyuma, ibi bizafasha umugongo w’umugore kuruhuka neza.
Muterure/Mukikire
Ubu ni uburyo bukorwa umuteruye akureba, umugabo aba ameze nkugaramye, noneho umugore akagufata mu nda.
Ngayo nguko rero utazavuga ngo kubyihuba k’umugore wawe kumubuza ko umugeza ku byishimo agukeneraho.


text:
Ibyo wifuriza abandi bikugirirwe
Buri wese areke kwizirikana ubwe ahubwo azirikane n’abandi (Abafiripi 2:4)
Amagambo makuru aboneka mu rwandiko rwa kabiri rw’Abafiripi usanga kandi akomeye ni “ABANDI”, umwami Yesu yabayeho akorera abandi,Pawulo yabayeho ashaka ibyiza by’abandi, Timoteyo nawe ni uko, natwe twagombaga gukora gutyo, ibyiza by’abandi bigahabwa umwanya ukomeye mu bitekerezo byacu.
Bibiliya iyo idusaba kwita ku bandi si uko aba ari byiza gusa, ahubwo nuko bihindukira bikatugirira akamaro natwe, nubwo bigora kwiyemeza kubaho ushaka ibyiza bya bose, burya bivuna umutima kurushaho cyane kubaho umuntu yirebaho we gusa.
Ubu isi yuzuyemo abantu bishakira kubaho bakurikiye inyungu zabo gusa,abo rero babona aribo bakennye kurusha abandi, babona aribo bateye nabi kurusha abandi, aribo bagira ibyago kurusha abandi, ibibi byose abyibonaho kuko atitaye ku bandi, aribabarira bigatuma ahora yigunze. Uko akomeza kwitekerezaho niko arushaho kubabara, ibyo bigera aho ubuzima bukabura icyerekezo kuko budashobora kuzana ibyishimo, bene uwo ntahaga, ntanyurwa ntaberwa, kuko yirebaho gusa,amaherezo ye ni ukwirirwa ku baganga afite umutwe udakira, n’ubwoba budasanzwe, ibiryo bye bihinduka ibinini, bidashobora kumukiza kwa kwikunda no ksirebaho, aribyo mvano y’indwara ze.
Umuti mwiza kuri bene abo ,ni ukwiyemeza kugira icyo bakora mu buzima cyafasha abandi. Hariho abantu bamerewe nabi batagira ubagemurira wiyemeje icyo gikorwa incuro nkeya ushoboye, nyamara wabona ukize iyo ndwara yo kwirebaho gusa, burya hariho abamerewe nabi munsi yawe, hariho abafunzwe badaheruka guseka kubera kubura icyo barya, burya byabindi urya hari abatabifite, bya bindi wanga kurya hari uwabibona agashima Imana, ya myenda ukoropesha hariho udafite icyo yambara, nubwo ubona ari ibyo bibi mubo mukorana, hari uwakwambara nkawe akwirirwa ashima Imana.
Ibyo gukora biriho byagufashiriza umutima, nawe ukagira umumaro kandi umutima wawe ukishima. Iyo umuntu yiyemeje gufasha abandi no kubakorera hari byinshi yunguka, incuti ziriyongera,kubaho umuntu yumva bifite intego, biranezeza kubona ufite uwo wagiriye umumaro , biranezeza kubona hariho ushima Imana kubwo kubaho kwawe.
MANA MFASHA NANJYE NGABANE KURI UWO MUNEZERO WO KUBONA UTARIGEZE ASEKA NA RIMWE MU BUZIMA BWE ASEKA KUKO WANDEMYE NANJYE NKAMUGIRIRA AKAMARO, MFASHA KUBONA UTARIGEZE ANEZERWA MBONE AKEYE KU MASO BITURUTSE KURI NJYE, MFASHA KWITA KU BANDI NKUKO WABIKORAGA. AMEN
Pastor Jules KAZURA


text:
Abanyarwanda ba mbere bagezweho n’ibikorwa bya Akon
Abaturage b’Umurenge wa Ndego mu Karere ka Kayonza bahawe icyuma kizabafasha kwirinda indwara ziterwa n’amazi mabi, kuko kiyungurura amazi y’ikiyaga bakoresha.
Umurenge wa Ndengo ukikijwe n’ibiyaga n’umugezi w’Akagera, bigatuma abaturage bahatuye bakoresha amazi y’ibyo biyaga, kuko nta mazi meza aragezwa aho batuye.
Shingiro Innocent umwe mu baturage baturiye ikiyaga cya Kibare, avuga ko bafite ibibazo byo kutabona amazi meza, bigatuma bashoka bakoresha ay’ikiyaga cyangwa se ay’umugezi.
Agira ati “Ubundi abana barwaraga inzoka zo mu nda, impiswi idashira ariko ubu bivuyeho, twabonye amazi meza, turashimira Leta.”
Icyo cyuma bagihawe n’Urwego rw’Igihugu rushinzwe Iterambere (RDB), muri gahunda yayo yo gusangiza abaturage ku nyungu zikomoka ku bukerarugendo.
Tariki 8 Nzeri 2018 nibwo ubuyobozi bwa RDB bwatashye icyo cyuma. Hari muri gahunda yo gusoza icyumweru cyo kwita izina abana b’ingagi.
Muri icyo cyumweru kandi, hanatashywe ibikorwa bitandukanye byegerejwe abaturage bivuye mu nyungu zakomotse ku bukerarugendo.
Sosiyete Solektra yashinzwe n’umushoramari akaba n’umuhanzi Akon ni yo yabahaye ibyo bikoresho birimo ingobyi eshatu z’abarwayi zikozwe nka moto.
Hatanzwe kandi imashini iyungurura amazi ku kiyaga n’urumuri rwo ku muhanda mu midugudu ya Isangano na Karambi. Ibyo bikorwa byose byatwaye miliyoni zirenga 45Frw.
Abaturage bemeza ko ubundi ingobyi y’abarwayi yabageragaho itinze, ariko ngo kuko izo ngobyi za moto zizakorera mu midugudu iwabo zizabafasha kugera ku kigo nderabuzima byihuse.
Ikindi ngo amatara yo ku mihanda azabarinda abajura, ndetse anabafashe mu kwicungira umutekano.


text:
Abakobwa 20 bari mu mwiherero i Nyamata muri Golden Tulip Hotel, batangiye icyumweru bakora imyitozo ngororamubiri ikakaye.
Aba bakobwa bahataniye ikamba rya Miss Rwanda 2018 bageze mu mwiherero kuwa gatanu tariki 09 Gashyantare 2018 mu masaha ya ni mugoroba.
Babanje gukora imyitozo yoroheje kuwa gatandatu babyuka bagorora imitsi bazenguruka biruka mu buryo bworoheje bahita bagaruka aho bari gukorera umwiherero. Ku cyumweru wari umunsi w'ikiruhuko nta myitozo ngoraramubiri yabaye.
Kuri uyu wa mbere babyukiye mu myitozo ngoraramubiri itandukanye n'iyo bakoze kuwa Gatandatu dore ko bakoreye mu nzu ikorerwamo imyitozo (Gym), bakaba banakoreshejwe umutoza w'umugore.
Muri uyu mwiherero bari guhabwa amasomo atandukanye harimo kwiga intambuko, ubumenyi rusange ku muco n'amateka y'u Rwanda bahabwa n'abayobozi batandukanye.
Kuwa 24 Gashyantare 2018 nibwo umwiherero uzarangira ari nabwo hazamenyekana Nyampinga w'u Rwanda 2018.


text:
Bishop Tom Rwagasana wari umuvugizi wungirije yandikiye itorero rya ADEPR asaba ko yasubizwa inshingano z’ubupasiteri yahoranye na mbere.Ni nyuma y’icyumweru kimwe ADEPR itangaje ko yamwambuye izi nshingano burundu na mugenzi we, Bishop Jean Sibomana.
Ku wa 17 Nzeri 2017 Bishop Tom Rwagasana yarekuwe n’urukiko kubera impamvu z’uburwayi.
Uyu mugabo yatawe muri yombi nyuma y’umunsi hafashwe n’abandi bayobozi batatu babarizwa muri ADEPR n’abo bakurikiranyweho gucunga nabi umutungo w’iri torero.
Rwagasana yarekuwe n’urukiko asabwa, kujya yibataba ushinjacyaha buri cyumweru anasabwa gutanga Pasiporo bivuze ko atagizwe umwere ahubwo n’uko yarekuwe by’agateganyo.
Kuwa 22 Nzeli 2017, urukiko rwa Kigali rwategetse ko Bishop Sibomana Jean afungurwa by’ agateganyo kubera impamvu zirimo n’ uburwayi.
Ku wa 05 Ukwakira inama ya Biro Nyobozi ya ADEPR yateranye yanzura ko Bishop Tom na Bishop Sibomana bamburwa inshingano z’ubupasiteri, impamvu bagaragaje n’uko hari imyitwarire mibi yabagaragayeho biturutse ku mu micungire y’umutungo w’Itorero no kutaba inyangamugayo.
Nyuma y’iminsi irindwi, Bishop Tom Rwagasana yamenyesheje Umuvugizi wa ADEPR, Rev. Karuranga Ephrem, amusaba kwisubiraho ku cyemezo yafatiwe we na mugenzi we.
Mu ibaruwa yo ku wa 13 Ukwakira 2017, UMURYANGO ufitiye kopi, Bishop Tom yasabye gusubizwa izi nshigano kuko ari umuhamagaro w’Imana ndetse anagaragaza ko bidakwiye gufata icyemezo nk’icyo.
Rwagasana avuga ko ari icyemezo cyafashwe mu rwego rwo kumutesha agaciro, anavuga ko cyafashwe mu buryo bunyuranyije n’amategeko y’Igihugu.
Mu ibaruwa ye yagize ati “Impamvu nshingiraho harimo kuba icyemezo cyarashingiye kuri raporo y’ubugenzuzi (External Forensic Audit Report) ntamenyeshejwe, ntakorewe, ntagizemo uruhare urwo arirwo rwose cyangwa ngo mugire icyo muyimbazaho mbahe ibisobanuro. Ikindi ni uko ibikubiyemo byaba bihabanye n’izindi raporo z’ubugenzuzi zakozwe zikanemezwa n’inzego za ADEPR zibifite mu nshingano.”
Yungamo ati “Nsanga icyo cyemezo ubwacyo kinyuranye n’amategeko y’igihugu muri rusange n’ay’itorero ADEPR by’umwihariko, cyane cyane ku bijyanye n’igihe icyemezo nk’iki cyakabaye gifatwa, ububasha bwo kugifata, inzira binyuzwamo kugira ngo gifatwe ndetse no gusuzuma ibikwiye gushingirwaho mu gihe icyo cyemezo cyaba kiri mu nyungu zanyu ndetse n’izi’itorero muri rusange.”
Mu ibaruwa ye, Bishop Tom yasoje asaba Umuvugizi wa ADEPR, Rev Karuranga gusuzumana ubushishozi ubusabe bwe.
Bishop Tom yasabye gusubizwa inshingano muri ADEPR
Ibaruwa ADEPR yandikiye Rwagasana imuhagarika
Iri tabwa muri yombi ry’ abapasiteri n’ abayobozi bakomeye muri ADEPR rije rikurikira umwuka utari mwiza n’ impaka byakuruwe na hoteli y’ iryo torero. Ubwo iyo hoteli yubakwaga abakiristo bamwe bumvikanye bijujutira ko iryo torero ryakaga amafaranga y’ iyo nyubako ku gahato.
Nyuma y’ifungwa ry’abayoboraga ADEPR, hahise hatorwa abayobozi bashya barimo Rev Karuranga Euphrem watorewe kuba Umuvugizi Mukuru, Rev Karangwa John aba umuvugizi wungirije, Pasiteri Ruzibiza Viateur atorerwa kuba Umunyamabanga Mukuru, Madamu Aurelia Umuhoza agirwa ushinzwe Imari n’Ubukungu na ho Pasiteri Nsengiyumva Patrick aba Umujyanama.
Tom arashaka iki ko twahaze I terabwoba rye? Ntugende ashinge itorero rye gusa sinizeye ko yabona abayonoke kuko ntawutamuzi. Cg ajye kuragira inka Murakami Takuya mumutungo witorero nahumure ntawuzamukorera nkibyo yakoreraga gasarasi Samson nabandi.
Rwagasana nyuma yokwandika iyi baruwa nasange abayobozi bagenzibe baganire.
ariko mwokabyaramwe Leta yadukije uyu mugome w’igisambo urukiko rwamurekuye arwaye ko agiye kwifuza none aje kurwana kumbehe ye yashinze rye abamwemera bakazamukurikira ko we ntawe uzamugendaho nkuko yagenze kuri Samson


text:
Amwe mu madini n’amatorero yubatse insengero zifite imyubakire yihariye haba mu bunini n’ubuhanga bwakoreshejwe n’abubatsi.
N’ubwo urutonde rw’insengero nini mu gihugu ari rurerure, twagerageje gutoranyamo 10, zishobora kuba zihiga izindi mu bunini n’ubuhanga bw’imyubakire.
1. Bethesda Holly Church (Ahitwa kwa Rugamba)
Uru rusengero ruherereye hirya y’Agakiriro ka Gisozi mu kagari ka Kagugu, umurenge wa Kinyinya mu karere ka Gasabo.
Abayobozi ba Bethesda bavuga ko uru rusengero rwubatswe kuva muri 2009 kugera muri 2014, hakoreshejwe imisanzu y’abanyetorero yanganaga n’amafaranga miliyari imwe n’igice.
Umushumba w’Itorero Ryera Bethesda, Albert Rugamba avuga ko uru rusengero rufite ubushobozi bwo kwakira abantu ibihumbi bine bicaye bisanzuye.
2. Itorero ry’Umugeni wa Kristo riri ku Gisozi(muri ULK)
Uru rusengero rufite ubushobozi bwo kwakira abantu bagera ku bihumbi bine, rwubatswe kuva muri 2015 kugera 2017 mu kagari ka Ruhango, Umurenge wa Gisozi mu karere ka Gasabo.
3. Restoration Church-Kimisagara
Uru rusengero ruri ku Kimisagara mu karere ka Nyarugenge; abaruyobora bavuga ko rufite ubushobozi bwo kwakira abantu ibihumbi bine bicaye neza, rwubatswe kuva mu 1994 kugera n’ubu hari ibikirimo gutunganywa.
4. Umusigiti w’i Nyamirambo (kwa Kadafi)
Wubatswe mu mwaka wa 1979 hakoreshejwe amadolari ibihumbi umunani ($8,000), ngo ufite ubushobozi bwo kwakira abantu babarirwa hagati ya 700 na 800.
N’ubwo inyubako ari nini yubatswe kuri metero24 kuri 60, ifite ibindi bice bidasengerwamo byagenewe amashuri.
5. Umusigiti wo mu Mujyi rwagati wa Kigali (witwa Madina)
Uyu musigiti wubatswe mu mwaka w’1913 ariko waje kuvugururwa muri 2007 hakoreshejwe amafaranga y’u Rwanda miliyoni 300 Frw. Ufite amagorofa atatu asengerwamo n’abantu bashobora kugera ku 2.000.
6. Kiliziya yitiriwe Mutagatifu Karoli Lwanga i Nyamirambo
Ifite ubushobozi bwo kwakira abakirisitu bagera ku bihumbi 3,500, imirimo yo kuyubaka yatangiye muri 2015 isozwa muri 2017 n’ubwo hari imirimo imwe n’imwe ikirukorwaho.
7. Urusengero rw’Abadivantisti b’umunsi wa 7 (i Remera)
Uru rusengero ruri ku gahanda k’amabuye kava kuri ‘Rond point ya Sobatube ku Kicukiro kerekeza i Remera ku Kisimenti.
Abayobozi b’Itorero ry’Abadivantisti b’Umunsi wa karindwi bavuga ko uru rusengero rwaguzwe mu 1991 ari ahantu hari hateganijwe kujya habera akabyiniro.
Rwaje kuvugurwa ahagana mu mwaka wa 1998, rufite ubushobozi bwo kwakira abantu bagera kuri 3,500.
8. Kiliziya, Cathedrale Regina Pacis (Kimironko)
Yarangije kubakwa mu mwaka wa 2008 hakoreshejwe amafaranga y’u Rwanda miliyoni 800 frw. Ifite ubushobozi bwo kwakira abakirisitu 3,500.
9. Restoration Church-Masoro (Kigali)
Ni urusengero rufite ubushobozi bwo kwakira abagera ku bihumbi bine bicaye neza.
Abahasengera bavuga ko imyubakire y’uru rusengero irimo ubuhanga kurusha inyinshi mu nsengero ziri mu gihugu; ndetse mu gihe cy’amateraniro yose ahabera hakoreshwa ikoranabuhanga.
10. Urusengero rw’Itorero ry’Abadivantisiti rwa Gikondo
Amafoto: Plaisir Muzogeye
Ibitekerezo ( 12 )
Murakoze cyane ariko ijambo ry’Imana niryo kuri uryubaha akaryemera azaragwa ijuru Mugire Isabato nziza.
Rekada bible ntije nonaha!!ibitabo bitanu byambere byanditswe mu-1513 ibyanyuma byandikwa ahagana+100!!none NGO bible ije nonaha mbega!!ahubwo jya kuyisha uyige Mahame we!!!
Ibyi sengero tubireke bavandi ahubgo buri wese nagume mu kwemerakwe.
jyewe sigitekerezo ahubwo ndabaza impamvu hari insengero zirigufungwa?
Sha hari urusengero mutashizemo.Apotre Mignone afite urusengero rwiza kabisa inyuma nimbere.Muzarusure Kagugu muzahita murushira kuya mbere.
uti :" Abayahudi bigishaga amategeko yabo aho kwigisha Bible"..none se icyogihe bible yabagaho?ko bble ije ejobundi..ahubwo vuga uti ntibigishaga ibyo Imana ishaka.kuko icyo gihe bari bafite abahanuzi babo ahubwo ntibabemere
byose twarabisanze icyangombwa nuko ukomera kukuri wamenye ubwawe nturebe ukwabandi kandi wirinda guca imaza buri muntu mwitorero abe uwejejwe muri ryo ntituzi ngo ese abasenga byukuri nibande kuko umusiramu avuga ko abakirisitu bayobye abadive nabo bakavugako abasenga kucyumweru bayobye abakatorike bakavuga ko umubatizo mwiza ari kugahanga no kwambaza maria abatemwe bakavugako imana atariyo yehova abapene bakavuga ko amadini yandi ari inzaduka ayinyuma ya abadiv angilican katorik na adper ubway andi ni inzaduka ese abafite ukuri wababwirwa niki ko bitana ba mwana? komera kucyo wamenye ibyinsengero bireke.
Urusengero Imana yemera n’umutima uciye bugufi
Mahame na Kagare bavuze ibintu nyabyo!
Izi nsengero zirata ubwiza aho kurata kwigisha ukuri.
izi nsengero ni nziza kdi Imana inezezwa nazo ariko cyane cyane umutima w,umuntu wejejwe nirwo rusengero yituriramo
Urakoze Kagare.Unyibukije ukuntu YESU yasize ahanuye ko Urusengero rwa Yerusalemu imana izarusenya.Urwo rusengero rwari rwiza kurusha izi zose mubona.Ariko kubera ko Abayahudi bigishaga amategeko yabo aho kwigisha Bible,Yesu yababwiye ko urusengero rwabo imana yali kurusenya (Matayo 24:1).Niko byaje kugenda.Mu mwaka wa 70,Imana yohereje abasirikare b’Abaroma bararusenya,kugirango yerekane ko Abayahudi batakiri ubwoko bwayo.Niko bizagendekera izi nsengero mureba.Imana izazisenya ku munsi w’imperuka.Nubwo zisa neza cyane,ba nyirazo bigisha ibintu bitandukanye n’ibyo Bible yigisha nkuko Kagare yatanze ingero nyinshi haruguru.Byaba byiza ubisomye.
uti :" Abayahudi bigishaga amategeko yabo aho kwigisha Bible"..none se icyogihe bible yabagaho?ko bble ije ejobundi..ahubwo vuga uti ntibigishaga ibyo Imana ishaka.kuko icyo gihe bari bafite abahanuzi babo ahubwo ntibabemere
Jye ntabwo ndeba ubwiza bw’izi nsengero.Ahubwo mbabajwe nuko bigisha ibintu bitandukanye.Urugero,Ikorowani yigisha ko Abrahamu yagiye gutamba umwana we Ismael.Mu gihe Bible yigisha ko Abrahamu yatambye Isaka.Mu gihe Abagatolika na Restoration Church bigisha ko YESU yavutse le 25 December,Abadiventists ntibabyemera.Mu gihe Abaslamu basenga imana imwe,Abakristu bose basenga imana data,imana mwana n’imana mwuka wera,uretse Abahamya ba Yehova,basenga imana imwe yitwa Yehova (Yeremiya 16:21).Iyo abantu basenga ibintu bitandukanye,ntabwo bishoboka ko bose imana yabemera.Bivuga ko bamwe bata igihe,kuko bigisha ibinyoma (Matayo 15:9).Bible ivuga ko Abakristu nyakuri bemera ibintu bimwe (Abefeso 4:5).
Urakoze Kagare.Unyibukije ukuntu YESU yasize ahanuye ko Urusengero rwa Yerusalemu imana izarusenya.Urwo rusengero rwari rwiza kurusha izi zose mubona.Ariko kubera ko Abayahudi bigishaga amategeko yabo aho kwigisha Bible,Yesu yababwiye ko urusengero rwabo imana yali kurusenya (Matayo 24:1).Niko byaje kugenda.Mu mwaka wa 70,Imana yohereje abasirikare b’Abaroma bararusenya,kugirango yerekane ko Abayahudi batakiri ubwoko bwayo.Niko bizagendekera izi nsengero mureba.Imana izazisenya ku munsi w’imperuka.Nubwo zisa neza cyane,ba nyirazo bigisha ibintu bitandukanye n’ibyo Bible yigisha nkuko Kagare yatanze ingero nyinshi haruguru.Byaba byiza ubisomye.
uti :" Abayahudi bigishaga amategeko yabo aho kwigisha Bible"..none se icyogihe bible yabagaho?ko bble ije ejobundi..ahubwo vuga uti ntibigishaga ibyo Imana ishaka.kuko icyo gihe bari bafite abahanuzi babo ahubwo ntibabemere


text:
Umuhango wo kwimika abashumba babiri, abadiyakoni 16 n’abavugabutumwa batandatu, wabereye kuri Bethesda Holy Church ku wa 25 Kanama 2018.
Abashumba bimitswe ni Habimana Fidèle ukora mu Ishami ry’Umuryango w’Abibumbye rishinzwe Iterambere (UNDP) n’umugore we Nkulikiyinka Marie Claudine. Inshingano zabo ni ugutegura, guteka no kugaburira intama (abakirisitu) bakazimenyera ubwatsi butoshye, amazi zinywa, umuti uzivura n’uburyo zibaho. Abadiyakoni bo bashinzwe gutumwa mu mirimo no ku banyetorero.
Mu mpanuro bahawe na Bishop Rugamba yabasabye kuba ab’umuhamagaro no gutanga ubutumwa buruhura imitima.
Yagize ati ‘‘Imana ibashoboze. Ikizabakomerera muzakibwire Imana, ikizagorana muzatugishe inama. Abashumba bakwiye kwigisha nta ndamu bararikiye ahubwo bagahombya gehinomu, bakungura ijuru. Ntimukwiye kurangwa n’inyigisho z’ubuyobe. ’’
Abashumba n’abandi bavugabutumwa basengewe bibukijwe ko itorero atari koperative kuko ‘‘Bibiliya nta hantu Imana yahamagaye abantu babiri icya rimwe.’’
Umunyamabanga Mukuru w’Amatorero y’Abavutse ubwa Kabiri mu Rwanda (FOBACOR), Rev Twagirayesu Patrick Joshua, yavuze ko itorero atari koperative.
Yagize ati ‘‘Muri Bibiliya ubutegetsi ni bwo bukora. Imana ntijya yemera demokarasi kuko ari ikintu gishingiye ku mashyaka menshi. Mu by’Imana barategeka ntibayobora. Niba hari ababikora mumenye ko bizazamo kwiyamamaza, buri muntu abone igikundi cye kimushyigikira, hazemo amacakubiri, Umwuka Wera bamwirukane.”
Umushumba mu Itorero Bethesda, Rev Rwibasira Vincent, yavuze ko abakozi b’Imana bakwiye gucyaha abakirisitu ngo bataba ibyigenge.
Ati ‘‘Twemera ko umuntu yisiga, akambara uko ashaka n’indi myifatire ariko ntabwo twemera unyuranya n’Ijambo ry’Imana. Niba rivuga ko tugomba kwiyubaha, ntabwo uwambaye ubusa aba yiyubashye, ntabwo uwisize nabi aba yiyubashye. Turacyaha kandi tukanahugura.”
Bishop Rugamba yatangiriye umurimo w’Imana mu Itorero rya ADEPR mu Bibare (ahari ububyutse bukomeye) mu 1999. Mu 2001 yagizwe Umushumba w’Umudugudu wa ADEPR mu Rukurazo kugeza mu 2004. Yahavuye atangiza Bethesda Holy Church ku wa 15 Kanama 2004.


text:
Gashayija Patrick ni umusore w'imyaka 29 y'amavuko uzwi nka Ziiro The Hero. Uyu musore yabanje kuzenguruka u Rwanda akoresheje igare mu mwaka wa 2017, ubu ari mu rugendo rwo kuzenguruka igihugu akoresheje ipikipiki. Yahisemo kwitwa Ziiro The Hero bisobanuye kuva mu buzima bwa nta kintu ukagera ku bintu wifuzaga.
Tariki 2 Gicurasi ni bwo yatangiye uru rugendo azenguruka igihugu cy'imisozi igihumbi, akaba ari urugendo ruzasiga ageze mu mirenge yose y’igihugu cy'u Rwanda uko ari 416, ubu akaba arangije imirenge 87 nk'uko yabitangarije Inyarwanda.com. Gashayija Patrick uzwi nka Ziiro The Hero, mu mpera z'icyumweru ni ukuvuga ku wa 6 no ku cyumweru araruhuka. Mu mpera z'icyumweru gishize ni bwo Inyarwanda.com twaganiriye nawe anakomoza ku bintu 5 byamutangaje kugeza ubu.
1. Urutare wa Nyamwahi
Ikintu cya mbere cyatangaje Ziiro The Hero muri uru rugendo arimo rwo kuzenguruka igihugu kuri moto, ni urutare rwa Nyamwahi ruherereye mu karere ka Gisagara mu murenge wa Gishubi umudugudu wa Nyabyunyu. Uru rutare ni rurerure cyane rwitorezwagaho n'urubyiruko rwabaga rugiye gutoranywamo ingabo z'umwami uwarasaga akarenza uru rutare yabaga ari intwari yashyirwaga mu ngabo z'umwami. Nyamwahi yari umutware muri aka gace.
2. Ikibuye cya Shari
Iki Kibuye giherereye mu karere ka Nyaruguru mu murenge wa Ngera. Ni ibuye rinini ryegeranye n'igitoya cyacyo. Gashayija avuga ko iki kibuye cyamutangaje kuko giteretse mu gace kitwa Shari ahantu hisanzuye kandi ari kinini.
3. Ubuvumo bwa buziranyoni
Ubu Buvumo buherereye mu karere ka Muhanga umurenge wa Kiyumba. Ni ubuvumo bukonja cyane butagira iherezo, gusa abantu benshi babukoresha bajya gusenga.
4. Urukurikirane rw'ibitare bidafite izina
Ibi bitare biherereye mu karere ka Nyaruguru mu murenge wa Busanze. Ni ibitare bihera mu Rwanda bikambuka ujya i Burundi. Ibi bitare ni binini cyane dore ko ushobora kugenda hejuru yabyo ukagenda nk'ibirometero 20 ukagera mu gihugu cy'u Burundi.
5. Masunzu Mountain
Uyu musozi uherereye mu karere ka Nyaruguru mu murenge wa Nyabimata. Gashayija Patrick yabwiye Inyarwanda ko Nyaruguru ari ahantu haba imisozi itari miremire, gusa uyu musozi ni muremure cyane. Yagize ati:
Ubusanzwe Nyaruguru ni ahantu haba imisozi itari miremire ku buryo yakubuza kureba hakurya, gusa uyu musozi wa Masunzu ni muremure cyane, kandi ufite umwihariko wo kutagira ibiti nk'indi misozi izanzwe abantu bazi abantu ba hano bavuga ko ari wo ukurura imvura.
Gashayija Patrick yifuza ko abantu bamwigiraho ibintu byinshi harimo kwihanganira ibibazo banyuramo ndetse no gukoresha bike bafite nk'igishoro bakiteza imbere. Yagize ati: "Abantu banyigiraho byinshi nko kwihanganira ibyo bahura nabyo, ikindi banyigiraho ni ugukoresha ubushobozi buke baba bafite kugira ngo bagere ku nzozi zabo abenshi bambona nk'umuntu uba ufite amafaranga menshi ariko iyo nganiriye nabo nkababwiza ukuri kw'ibyo ndi gukora n'uburyo ndi kubikora basanga nabo babikora."
Gashayija Patrick ari we Ziiro The Hero yadutangarije ko icyo ateganya kuzakura muri uru rugendo ari gukora igitabo cyibumbatiye amakuru ku birango by'amateka muri buri murenge w'u Rwanda. Yagize ati:
Nifuza kuzasohora igitabo kirimo ibirango by'amateka muri buri murenge ku buryo buri murenge uzajya wireba muri ibi bitabo bakabona ibibarizwa iwabo, ikindi ni uko n'abanyeshuri bazakora ubushakashatsi bifashishije iki gitabo.
Gashayija Patrick yadutangarije ko imisatsi 3 izinze ku mutwe we (Ibituta) ari kimwe mu bintu biri gutangaza cyane abantu bamubonye, gusa kuri we avuga ko ari ubudasa. Ziiro The Hero yatubwiye ko ubusobanuro bw'iyi misatsi ye; umwe usobanuye Ikinyabupfura (Discipline), undi ugasobanura Ubuhanzi (Creative), undi ugasibanura Impano (Talent).
Gashayija nk'umusore wabaye mu muhanda agakora iki gikorwa, ajya agira amahirwe yo kuganira n'urubyiruko mu bigo by'amashuri aho agenda anyura ari naho bamwe bakomeje gusabira uyu musore igikombe cyangwa ikimenyetso cyo ku rwego rw'igihugu kubera iki gikorwa yiyemeje kidasanzwe cyo gukora ubukerarugendo imbere mu gihugu cye ku ipikipiki. Gashayija agira inama abanyarwanda muri rusange yo kugerageza gukora bahereye kuri bike bafite maze bakiteza imbere. Yagize ati:
Ubutumwa nagira abanyarwanda muri rusange ni uko ibyo bifuza byose gukora bakabona bibagoye bajye bahera kuri bike bafite, bahere kuri 0 bazagera kuri byinshi kandi bizagira ingaruka nziza no ku gihugu batabereye umutwaro igihugu.
Gashayija arasaba Leta y'u Rwanda ko yazashyira Kaminuza muri buri karere cyane ko yasanze hari tumwe mu turere tudafite kaminuza n'imwe. Yagize ati:
Ndasaba ubuyobozi ko bazashyira Kaminuza muri buri karere ni ukuri byaba byiza kuko ahenshi nanyuze iyo urubyiruko rurangije babyiganira mu mijyi yegereye za kaminuza bagatura hafi y'ishuri ugasanga abantu bagiye biga amashuri yisumbuye nyuma bakajya kuba mu mijyi, ibi bikozwe byazafasha uturere gutera imbere.
Biteganijwe ko kuwa 3 tariki 13 Kamena 2018, Ziiro The Hero azaba asoje intara y'Amajyepfo agatangira Intara y'Uburengerazuba aho azinjirira i Rusizi. Tubibutse ko tariki 2 zukwa 5 ari bwo Gashayija Patrick yatangiye uru rugendo azenguruka igihugu cye cy'u Rwanda kuri moto akaba yariyemeje ko tariki 2 z'ukwa 8 umwaka wa 2018 azaba arusoje.
Mu biganiro aha abanyeshuri agaruka ku kwirinda inda zitateganyijwe no guteza imbere impano zabo bahereye ku ishuri
Gashayija yiteguye kwinjira mu ntara y'Uburengerazuba


text:
Igice cya kabiri cy’ubuhamya bwa NZABAHAYO, uko yavuganye n’izoka imbonankubone
Ubwo cya kiganza cyarambwiye ngo mbwira ndekure nsaba imbabazi kirangije kirambwira ngo nzindukire ku rusengero kimbwira aho ari ho, ubwo ni babandi Imana yajyaga intumaho nkanga, irabararika baza muri urwo rusengero bahantegerereje
Ubwo maze kwemera yuko ndi buzindukire yo ariko mu mutima sinabyemeye, bucyeye mu gitondo nzindukira mu zindi gahunda mbyukana isuka n’umupanga mbishyira ku rubaraza haba haje umuntu kunsura kuko nari ndwaye, nkimuherekeza turakomeza turagenda tugera kuri rwa rusengero mpita numva ndakangutse
Ako kanya Imana ihita iterura umuntu mu rusengero araza aranterura aranyirukankana no muri cya cyumba cy’urusengero abantu benshi barasakuza mu ndimi nyinshi, umwe muri bo ahita avuga ati ndi uwiteka Imana mba ndasetse cyane ndamupinga ariko ndicecekera, ubwo arakomeza aravuga ati ni njyewe uguhamagaye wari wansuzuguye none ndakwifatiye, ubwo barakomeza barampanurira ibintu byinshi nanjye niyiziye
Imana imbwira ukuntu inshaka mu nzu yayo, mpabwa amasezerano menshi cyaneee
Noneho nibwo naje gusobanukirwa neza ndatuza ndeka kurwana numva uwo muntu avuga ibntu ntigeze mbwira undi muntu, ambwira ibintu nzi njyewe ubwanjye njyenyine mpita numva ndatsinzwe banyigisha kwatura ndabikora mpinduka umwana w’Imana ntyo
Niga gusenga niyirije ubusa iminsi myinshi, ubwo nari ndi mu masengesho y’iminsi ine rero ndi mu butayu naje gukangurwa n’ingwe indigase mu kirenge nsanga Imana yari yayohereje ngo inkangure kuko hafi aho hari hari abasirikare bari gucunga umutekano, ya ngwe irandinda ba basirikare baraza bayibonye bariruka cyane Imana indinda ikoresheje ingwe
Naje kongera gusenga andi masengesho niyoroshe agakote nijoro , numva ijwi rirampamagaye ngo kanguka nkubwire, ndakanguka ngiye kubona mbona ngoswe n’uruziramire rwizingiyeaho ndi umutwe wacyo n’umurizo biri ku mutwe wanjye, ubwo narakibonye mbwirwa ko ari Imana yakizanye ngo kindindire umutekano ariko ko uko iki kintu kinzengurutse ari nako satani agose itorero ry’Imana
Kandi ngo uko kingose ni nako Imana igose abantu bayo, kandi ngo uko iki kintu kingose ariko ngoswe n’abarozi benshi cyane, Imana yambwiye byinshi kuri icyo kintu ndongera ndasinzira ibitotsi byinshi cyane, nza kwicura nsanga ya kiyoka ntagihari ariko ubwo nicujwe n’umugore wanjye waruje kundeba aho mu ishyamba turataha tugeze mu rugo madamu afata isekuru agiye gusekura ubugari nanjye ninjira mu nzu ariko nsohotse hanze nsanga inzoka yaje yizingira ku isekuru atabimenye ndamubaza nti icyo ni igiki? Maze agira ubwoba kuko yarazi ko buri gihe iyo mvuze iryo jambo ahita yumva inzoka
Ubwo nihinye mu nzu gato nzana inkoni nsanga imaze kwizingura ku isekuru ngiye kuyikubita yo ubwayo irambwira ubwayo ngo ba uretse kunkubita nkubwire, numva ijwi ry’Imana rirambwiye ngo koresha ububasha ushinge iyo nkoni mu mugongo wayo ndabikora ihita yubura umutwe irandeba ivuga abantu bayohereza ivuga amazina yabo ivuga abaturanyi ba bugufi irabivuga byose imbwira ukuntu inzoka nyinshi nicaga yari yo yonyine gusa nayicaga ikongera ikazuka ikaza
Ubwo yarangije kuvuga ibyo ivuga ndayica ndayitwika ihinduka ivu gusa, kuva icyo gihe sindongera kubona inzoka mu rugo iwanjye
Ndashima Imanayangiriye neza ikankiza inzoka zari zaranzengereje zari zarabujije amahoro umugore wanjye
Ndashima kristo wantoranije akanzana mu nzu yayo ikankiza imivumo ya karande ikankura mu bupfumu ,Imana ishimwe ko yashatse kunyirokorra nta ruhare mbigizemo
Amen!
Src: Zaburi nshya


text:
Nyagatare: Ababyeyi barashinjwa guhishira abatera inda abana bato
Ubuyobozi bw’Akarere ka Nyagatare burashinja bamwe mu babyeyi guhishira abahohotera abana bakiri bato bakabatera inda.
Icyo aba bayobozi bashingiraho ngo ni uko mu mwaka wa 2017 mu karere kose habaruwe abana 1209 bari munsi y’imyaka 19 batewe inda, ariko ngo kubera guhishira ababikora hamaze gufatwa ababigizemo uruhare bagera ku 110 gusa.
Musabyemariya Domitille umuyobozi w’akarere ka Nyagatare wungirije ushinzwe imibereho myiza avuga ko aba 110 bamaze gushyikirizwa ubutabera ubu bari gukurikiranwa.
Musabyemariya yemeza ko kuba harafashwe umubare muto bishimangira ubufatanyacyaha n’ababyeyi b’abana.
Ati “Kuba uwo mubare wundi munini usigaye tutazi ngo ni bande bangije aba bana bacu, na cyo ni ikibazo gikomeye. Dusanga harimo ubufatanyacyaha n’ababyeyi, harimo guhishirana ndetse n’uburangare.”
Akomeza agira ati” Ubu twatangiye ubukangurambaga kugira ngo buri wese amenye inshingano ze, abigire ibye kuko hadashyizwemo imbaraga, mu minsi iri imbere twazabura igihugu, kuko urubyiruko aribo gihugu cy’ejo.”
Rindiro Patrick wo mu kagari ka Barija ashimangira ko kuba aba bahohotera abana badafatwa, biterwa n’ababyeyi b’abo bana babahishira, kugira ngo babake indonke zirimo n’amafaranga.
Agira ati “Umukobwa aterwa inda yiga akicara akabyara tugahisha uwayimuteye ahubwo ejo akazana indezo agatwara umwana we bikarangirira aho. Icyaha ni icyacu kuko wawundi wakoze icyaha tukimuhanaguraho tukamukuramo indonke.”
Uyu mubyeyi asaba bagenzi be guhindura imyumvire akibutsa ko guhishira umuntu nk’uwo umutezeho indonke ashobora kukwangiriza umwana akanamwanduza ibirwara bidakira uzarwana na byo,. bikagusiga nta n’urwara rwo kwishima usigaranye.
Mu bana 1209 batewe inda, bari hagati y’imyaka 15 na 19. Abana 25 muri abo bazitewe bafite imyaka 15 y’amavuko. Bamwe muri bo ababyeyi babo babashyingiye abagabo bakuze.
Abamotari, abarimu n’ababana n’abana mu ngo nibo bari ku isonga mu gutera inda abana.
Umurenge uri ku isonga mu guhohotera abana ni uwa Rwimiyaga aho ku kigonderabuzima cya Bugaragara habonetse abana 102 babyaye.


text:
Ingagi zo mu birunga
Ingagi zo mu birunga[1][2][3][4] cyangwa Ingagi zo mu misozi, Ingagi zo mu misozi miremire (izina ry’ubumenyi mu kilatini: Gorilla beringei beringei), ni bumwe mu bwoko bw’inyamaswa buri gucika cyane ku isi. Ubu habarwa ingagi zo mu birunga zigera kuri 720 ku isi yose, kandi zose ziherere mu majyaruguru y’igihugu cy’u Rwanda, mu majyepfo ya Uganda ndetse no mu burasirazuba bwa Repubulika Iharanira Demokarasi ya Kongo.
Muri iyo Pariki kandi harimo andi moko y’ibinyabuzima gakondo n’andi arinzwe mu rwego rw’amasezerano mpuzamahanga abuza ubucuruzi bw’amoko y’ibinyabuzima biri hafi gucika burundu (CITES).
Ingangi zabazwe ni izo muri Pariki eshatu arizo: pariki y’Ibirunga y’u Rwanda, Pariki y’Ibirunga ya Repubulika Iharanira Demokarasi ya Kongo na Parc National des Gorilles de Mgahinga yo muri Uganda. Nyamara hari izindi ziri mu ishymba ry’inzitane rya Bwindi rya Pariki y’igihugu cya Uganda.
Abayobozi kandi basobobanuye o iri barurwa ryakozwe mu rwego rwo kumenya uko ibintu byifashe ndetse no kureba uko ingagi zimerewe. Ibyavuye mu ibarura bikaba ari bumwe mu bushakashatsi bukomeye buzaba buhari bwerekana ubuzima bw’izi ngagi ndetse n’uko zibanyeho mu miryango yazo.
Ibarura ryakozwe mu Birunga kuva muri Werurwe kugeza muri Mata uyu mwaka, ryerekanye ko umubare w’ingagi wiyongereyeho 26,3% mu myaka irindwi ishize. Ni ukuvuga ko zagiye ziyongeraho 3,7% buri mwaka.
Iri barura ryasanze hari ingagi zo mu misozi 480 ziri mu miryango 36 hamwe n’izindi ngabo 14 zigiye zibana. Ibarura ryaherukaga kuba muri 2003, ryari ryabonye ingagi 380.
Kugeza kuri uyu munsi, ushyizemo n’ingagi 302 zari zabazwe muri 2006 mu ishyamba rya Bwindi n’zindi enye zabuze ababyeyi zikaba zirererwa mu kigo cyo muri Repubulika iharanira Demokarasi ya Kongo, umubare w’ingagi zo mu misozi zizwi ku isi ni 786.
Ingagi zo mu Birunga, zagiye zibasirwa n’intambara zo mu Karere n’ubushimusi mu myaka ishize, zamenyekanye cyane kubera nyakwigendera Dian Fossey, zikaba ari kimwe mu bintu bikururura ba mukerarugendo benshi mu Karere.
Mu ishyamba ry’ibimera byiza cyane biri mu birunga bigabanya u Rwanda na Uganda niho habarizwa ingagi zo mu birunga zikunda gusurwa cyane ku isi. Iyi pariki ifite ubwoko bw’ingagi nyakwigendera Dian Fossey yapfuye agerageza kurwana ku buzima bwazo. Ingagi zo mu birunga zisigaye zigera kuri 355, kandi ibimera bihora bitoshye nibyo bituma zidakomeza gucika ku isi.
Iyi pariki igizwe n’ubwoko butandukanye bw’ibimera , aho usanga hari ishyamba ry’ibimera bito ndetse harimo n’ibiti binini bitandukanye bibereye ijisho.
Ingagi zo mu birunga nk’ubundi bwoko bw’inguge, ziba mu mashyamba agwamo cyane imvura. Kereka impundu (chimpanzé) nizo zishobora gutura mu bice bya savannah (ubutaka buriho ibimera bigufi kandi imvura idakunda kugwaho cyane).
Ingagi zibaho zimuka buri gihe kuko zicumbika ahantu zibasha kubona ibyo kurya. Ahanini zirya ibimera kandi zikabirya ari byinshi. Ingagi zigira amenyo ameze nk’aya'abantu, niyo mpamvu zishobora gukanja ibyatsi byinshi. Ingagi z’ingabo zikuze zigira amenyo manini zikoresha iyo ziri kurwana na zigenzi zazo .
Iyi nkongi yibasiye iki gice cy’ishyamba yatangiye kuwa gatandatu nk’uko bitangazwa n’ibiro ntaramakuru by’u Rwanda ngo nta kintu kizwi neza kuba cyarateye iyi nkongi ariko ngo bishoboka kuba ari abavumvu bateye iyi nkongi ariko ngo nta numwe uratabwa muri yombi. Ibindi byerekana ko iyi nkongi yatewe n’uko ari ikirere cyateye iyi nkongi kuko hari hari ubushyuhe bwinshi.
Mu mwaka wa 1978 nibwo umushinga gorille des Montagnes watangiye, maze ingagi zo mu birunga ziherereye mu gice cy’u Rwanda zitangira kumenyerezwa gusurwa naba mukerarugendo.Kuva 1973 kugeza 1989,umubare w’ingagi zo mu birunga wariyongereye ziva kuri 261 zigera kuri 324. Abantu bamwe bakeka ko ubukerarugendo bwaba bwaragize uruhare muri uku kwiyongera kw'ingagi.


text:
Home > Amakuru ahunitse ahandi > Umurongo w’umunsi
Umurongo w’umunsi
Umurongo w’umunsi
-
Utwishimishe ibyishimo bingana n’iminsi watubabarijemo, N’imyaka twabonyemo ibyago. (Zaburi 90.15)
26 April, by Ubwanditsi
-
UBUYOBOZI BWA IYOBOKAMANA.COM BWIFURIJE NOHELI NZIZA N’UMWAKA MUSHYA W’I 2018 ABASOMYI N’ABAKUNZI BA YESU KRISTO UMWAMI WACU
21 December 2017, by Ubwanditsi
-
Icyakora muzahabwa imbaraga Umwuka wera n’abamanukira ,kandi muzaba abagabo bo kumpamya iIyerusaremu n’i Yudaya yose n’isamariya no kugera ku mpera y’isi -Abaroma 8:1
14 May 2017, by Ubwanditsi
-
"Kandi none mbaragije Imana n’ijambo ry’ubuntu bwayo, ribasha kububaka no kubahana ibiragwa n’abejejwe bose". Ibyakozwe n’intumwa 20:32.
15 March 2017, by Ubwanditsi
-
Nubwo intambara n’ibibazo byakubana byinshi ariko menya ko satani akurwaniriza kwirembo agashiduka wicaye mu bikari by’Imana. Esiteri 3:6
16 February 2017, by Ubwanditsi
-
Yesu arababwira ati"Ni jye mutsima w’ubugingo, uza aho ndi ntazasonza na hato, n’unyizera ntabwo azagira inyota na hato.(Yohana 6:35)
6 February 2017, by Ubwanditsi
-
Imana si umuntu ngo ibeshye, Kandi si umwana w’umuntu ngo yicuze. Ibyo yavuze, no gukora ntizabikora? Ibyavuye mu kanwa kayo, no gusohoza ntizabisohoza? Kubara 23:19.
17 January 2017, by Ubwanditsi
-
Imana nyir’ibyiringiro ibuzuze umunezero wose n’amahoro biheshwa no kwizera, kugira ngo murusheho kwiringira mubiheshejwe n’imbaraga z’Umwuka Wera. Abaroma 15:13
10 January 2017, by Valens Nshimiyimana
-
mugire Ukwezi kwiza gusoza umwaka wa 2016 kuri buri muntu kumubere ukudasanzwe, ukw’imbaraga n’ubutsinzi kurimo gukiranuka no kugiraneza kw’Imana
22 November 2016, by Joel Sengurebe
-
Icyo Uwiteka Imana yakubitsemo nicyo gifite agaciro ku buzima bwawe ,kuruta icyo abantu batekereza kuri cyo cyangwa uzaba cyo
14 November 2016, by Joel Sengurebe


text:
Umuhanzi w’umunyarwanda Samputu Jean Paul akomeje kwerekana impano imbere y’amahanga agahabwa ibihembo.
Tariki ya 15 Werurwe umuhanzi Samputu Jean Paul yujuje imyaka 40 akora umuziki. Samputu yagaragaye kuri scene mu 1977 muri Chorale yayoborwaga na Silas Udahemuka,kandi mu mateka y'umuhanzi Samputu ntazibagirwa ko yatahanye amafaranga 1000 yahembwe bwa mbere aririmba.
Samputu muri 2003
Ubu rero mu gihe yujuje imyaka 40 akora muzika tugiye kubagezaho bimwe mu bikorwa byamuranze ku baba babyibuka nabatari babizi. Umuhanzi Samputu niwe munyarwanda wenyine wanditsweho igitabo kubera ubuhanga bwe mu muzika no kuririmba kwe yihariye kandi guhanitse.Samputu niwe munyarwanda wenyine kugeza ubu ufite igikombe (Kora award)Yagiherewe muri Afrika y,epfo aho yaririmbye indilimbo yitwa (Nyaruguru ,Ange noir)muri 2006 Samputu yahesheje ishema u Rwanda yegukana igikombe cyitwa International songwriting competition i Nashville muri USA kubera indilimbo y'intwatwa yise psalm 150.Samputu niwe munyarwanda cyangwa umunyafurika wahuje ibicurangisho gakondo agakora (album voices of Rwanda)abizengurukana hose akora ibitaramo hirya no hino ku isi.
Samputu muri orchestre Nyampinga(Utujeve tw' i Ngoma Butare)
Kuva 2004 kugeza 2010 ibi ni ubwa mbere mu mateka kandi ntawundi urabikora. Samputu yari kumwe na Nyungura Aron,Nyabyenda na Nsengiyumva nibo banyafurika bazengurutse isi,kugeza batumirwa Lincolm centeri New york mu irushanwa ryitwa World curture open kandi bakaba bararitsinze,ni nabwo bwa mbere amahanga yabonye inanga,umuduri,ingoma,amakondera bikaba byarahesheje Samputu kuzenguruka Amerika yose kuko yabyise urusobe gakondo nyarwanda.
Samputu acuranga Gitari
Samputu yakoranye igitaramo na Orchestre igizwe n'abantu 50.(Niyo wakwanga urukwavu warukundira ko ruzi kwiruka). Umuhanzi w'umunyarwanda Samputu Jean Paul nyuma yo kumenya imana yarabohotse bituma muzika ye yamamara cyane none amahanga aramuha ibihembo .ing :Samputu wakomereje kwa Udahemuka cyangwa waje kubireka?
Laguer Jean de Dieu umwe mubahanzi bari bagize Orchestre nyampinga(ubutaha tuzabaha amateka ye)
Samputu: Navuye kwa Udahemuka njya muri Orchestre Nyampinga.
ing: Samputu orchestre Nyampinga wayitangiyemo ryari uyivamo ryari?
Samputu:Orchestre Nyampinga nayitangiyemo 1982 nyivamo 1985.
ing:Samputu uri muri Nyampinga hari indilimbo wahimbye?
Samputu aririmba umuco gakondo
Samputu:Nahimbye ishimwe ry'umubyeyi,Ramba Afurika, undutira isi ariko niyitwa Ndababaye cyangwa akajeve k'i Ngoma twayikoranye na Laguer jean de Dieu,kuko twabaga twicaye ducuranga gitari hamwe na Bikorimana
ing:Samputu ninde muhanzi wakundaga muri Nyampinga?
Samputu mubitaramo bitandukanye
Samputu: Nakundaga Laguer twari inshuti kuko twaragendanaga hamwe n'undi witwaga Uyiranga Callixte twagendanaga buri munsi nakundaga na Aron Niyitunga kugeza na n'ubu twakomeje kuba insuti anamfasha gukora album(tegeka isi ya solo muri 1985 iriho indilimbo(Ni kuki)
ing:Samputu ugeze muri orchestre ingeli n'iyihe ndilimbo watangiriyeho?
Samputu:Natangiriye kuri Migabo na Musenyeri Bigirumwami
ing:Samputu ugeze mu nkotanyi n'iyihe ndilimbo watangiriyeho guhimba bwa mbere n'iki yigishaga?
Samputu: Natangiriye kuyitwa Ingangare,Bahizi beza,Izagishe zitashye,twararutashye na ndabyanze,nakanguriraga abantu urugamba nkavuga ko nanze ubuhunzi ngaharanira uburenganzira bwa buri munyarwanda bwo kuba mu gihugu cy'u Rwanda.
ing:Samputu mu muziki wawe n'iki cyagushimishije,ni n'iki cyakubabaje?
Samputu mugitaramo muri Amerika
Samputu:Nashimishijwe n'umugabo Kajeguhakwa Valens kugeza na n'ubu:aho ngeze niwe mbikesha kuko yankoreye Orchestre ingeli ku Gisenyi kuva 1986 yatwigishije kuririmba atugurira ibikoresho atwitaho aradutunga mbese aturera nk'abana be.Iyo ndilimbye bakampa ibikombe byose niwe mba mbikesha nk'umubyeyi wanteye inkunga. icyambabaje ni uko imyaka ine nitabiriye urugamba rwo kubohoza igihugu natashye ngasanga ababyeyi bange nabo twavaga indimwe na mushiki wanjye n'umwana wanjye nari narasize afite imyaka itatu naramubyaranye na Paulla Kagenza bakabicana na nyina kuko ngo yamubyaranye n'umututsi kandi se Kagenza atarahigwaga.
ing:Samputu turi mubihe byo kwibuka jenoside yakorewe abatutsi kandi nawe uri umwe mubarokotse jenoside yakorwe abatutsi1994 ,bivugwako wamenye imana ugatanga imbabazi n'irihe somo wakwigisha abandi kugirango batange imbabazi?
Samputu:imana yambwiyeko ngomba gutanga imbabazi nkababarira kuko aribyo bizampa kongera kubaho,nta gusharira cyangwa guheranwa n'agahinda.Abantu bagomba kumenya ko iyo utababariye uwaguhemukiye ariwowe bigaruka.Kwibuka abacu tubaha icyubahiro cyangwa kubahesha agaciro ntiwabikora waraheranywe n'agahinda.Ntiwabikora ufite urwango mu mutima wawe kubibuka neza icyiza ni ukwimikaza urukundo ukarushyira imbere ya byose nibwo butwari,ni bwo bugabo nibyo byonyine biruta ibindi bisigaye twakora byo kubaha icyubahiro bakwiye.
ing:Samputu umuziki wawe ugaragaramo intwatwa abatabizi wabasobanuriraute?
Samputu:Ni umwimerere nyarwanda wa kinyarwanda ntibyigeze bihabwa gaciro kugeza na n'ubu kandi biri muri bimwe u Rwanda rutunze mu muco dufite twihariye byaduhesha ishema n'agaciro.Umugabo Kajeguhakwa niwe wadutoje gukunda gakondo . 2003 nabonye iyerekwa kuri muzika y'abatwa mpita mbigarukaho mpimba indilimbo z'intwatwa aribwo nabonaga igihembo ndetse ntumirwa i Nwe York aho najyanye bwambere inanga n'umuduli ,amakondera n'ingoma bimpesha uburenganzira busesuye bwo gukora umuziki wanjye muri Amerika.
Samputu ari kumwe na Orchestre zijyera kuri mirongwitanu
ing:Samputu waduha ubuhamya bw'umuntu Laguer mwabanye muri Nyampinga ni uko wabonaga umuziki we?
Samputu:Laguer yarafite impano yihariye yari intwari, yanyigishije gitari twicaraga hamwe i Ngoma kurya kane tukandika indilimbo tuvuye mu gashyamba kabaga hariya hafi.Icyambabaje ni uko Laguer yitabye imana akiri muto n'ibihangano bye bidasohotse.Indilimbo nyinshi muri nyampinga zahimbwe na Laguer nka suzuki n'izindi.Laguer yari(versatile) bivuga ko yari intore kuko yarazi guhamiriza,gucuranga ,guhimba indilimbo ,agakora siporo ubukorikori bwose yarabuzi yarafite impano zitandukanye. Umuziki nyarwanda iyukozwe neza utunga nyirawo. Umuhanzi Sapmputu Jea Paul awuzengurukanyishije isi aririmba ahabwa ibikombe.
Ephrem Nsengumuremyi


text:
www.eachamps.rw
Umunyamideli Niyigena Solange uzwi nka Keza yandagaje umugore wari ubwiye Super Sexy ko ibyo yikora byose hano mu Isi hari umuriro utazima muri Gihenomu umutegereje, agera n’aho amwita imbwa kazi.
Nana Super Sexy ni umunyarwandakazi ubu muri Uganda, akaba amenyereweho gushyira amafoto n’amashusho ku rubuga rwe rwa Instagram asa n’uwambaye ubusa, atigisa amabuno, bisa nk’ibigaragara muri filime z’urukozasoni.
Umwe mu bamukurikira witwa Uwashema Betty yatanze igitekerezo ku byo aba yikora ku mbuga nkoranyambaga, maze amubwira ko aba ari gusuzuguza Imana kandi ko azabibarizwa mu muriro w’iteka.
Yagize ati “Ishimishe uyu munsi ariko umenyeko hari Jienom uzababariramo ubuzima bw’iteka ryose. Imana usuzuguza uyu munsi ukayitesha agaciro mu Isi, izakagutesha usabe imbabazi bitagishobotse.”
Aya magambo ntiyashimishije Keza uherutse kunengwa na Perezida w’Itorero ry’Igihugu Bamporiki Edouard igihe yari yifotoje yambaye ubusa akitera akagatambara gasa n’ibendera ry’igihugu.
Uyu mukobwa ufata Super Sex nk’umuntu w’icyitegererezo yisabasiye uyu mugore witwa Uwashema Betty mu mvugo yuzuyemo amagambo akakaye amubwira ko yamuneza.
Yagize ati “ Uzi uyu mukobwa niba ari umukobwa cyangwa umugore amugaye pe birambabaje bikomeye.nkiyo wifuriza mugenzi wawe ibintu nk’ibi wowe uba uri ntungane bingana iki? ESE nshimye ur iyo da! Ubu kwifata ugahurutura ibigambo nkibi utanazi n’umuntu, nyamara utaye uguca inyuma,ukurogera,ukwiba,uguteranya ,mbese utaye abanzi bawe uba ufite warangiza ukaza hano ukajya kwifuriza umuntu ibintu nk’ibi usize abo bose uba wumva utekereza neza? “
Keza y’ihanganishije Super Sex amubwira ko Imana yonyine ari yo imuzi ikaba inazi niba Gihenomu habaho yongera gutuka Uwashema Betty amwita imbwakazi yamenyereye muri Gihenomu.
Yagize ati “ihangane rata mukuru wanjye Super Sexy humura akanwa k’umwana w’umuntu siko karema si nako kagena ibizakubaho, njyewe ndakuzi nzi n’ibyiza byawe abandi nibashaka bazarorere. Kandi n'Imana irakuzi kuturusha niyo izi ibizaba ni nayo izi niba aho hantu habaho koko ndabona iyi mbwakazi ihavuga nk’iyaharemye cyangwa iyagiyeyo ikagaruka.”
Super Sex yagaragaje ko atababajwe n’uyu muntu wamubwiye ko azajya mu muriro utazima, asaba keza ko yamubabarira, bavuga amagambo we yinjiza amafaranga.
Keza yandagaje Uwashema Betty
Super Sexy yabwiwe ko ibyo yikora bizatuma ajya mu muriro utazima9 months ago | by Eachamps